Kalaputxi 70 www by KARENKA KOMUNIKAZIO ELKARTEA - Issuu\nKomikixa Kalaputxi hilabetekarixa Argitaratzailea: Karenka komunikazio elkartea 20830 MUTRIKU Telefonoa: 943 60 34 68 / 635 74 83 93 e-maila: kalaputxi@topagunea.com Laguntzailea: Mutrikuko udala Tirada: 2.000 ale Lege Gordailua: SS-787/01 ISSN: 1579-4792 Maketazioa: 11barri. Inprimategia: GERTU. Oñati. Banaketa: Mutrikuko Institutuko azken mailako ikasleak Kalaputxik ez du bere gain hartzen aldizkarian adierazitako esanen eta iritzien erantzunkizunik. Eskerrak ematen dizkizue aldizkari hau kaleratzea posible egin duzuen guztioi\nIRITZIA EZ UTZI BIHARKO...\n….gaur egin dezakezuna. Zenbat aldiz entzuten dugu gure eguneroko bizitzan aholku hau? Zenbatetan gomendatu digute guraso, irakasle, nagusiek, egunean, momentuan, egin dezakeguna beste baterako ez uzteko? Hainbat esparrutan dinamika ordenatu eta eraginkorra da, geroko itomenei ihes egiteko teknika lagungarria: astebete barru antolatu den bilerarako txostenak aldez aurretik prestatu, mina izan aurretik dentistarengana joan, asteburuan hurrengo asteko bizpahiru egunetako bazkaria egin, azterketak ailegatzen direnerako ikasten hasi... Ados. Osatzen ari garen gizarte azeleratu honetan gehiegi ez estresatzeko eta batzuetan inguratzen gaituen oihan antzeko honetatik salbu ateratzeko, planifikazioa, ordena eta erantzukizuna benetan beharrezkoak dira. Egunak hogeitalau ordu ditu, asteak zazpi egun, eta ezin dugu (oraingoz behintzat) denbora aldarazi. Eguna motz geratzen zaigu askotan, asteak ez du ezertarako ematen, ez dugu egin beharreko dena egiteko denbora nahikoa… Baina batzuetan, minutu batean, segundu batean, gure bizitzak izugarrizko bira ematen du, zerbaitek gure mundua hankaz gora ipintzen du eta orduan erlojuaren orratzak gelditu egiten dira. Bapatean. Zera egin banu, bestea esan izan banio… Baina momentu horietan galdera horiek ez daude erantzukizunarekin, lanarekin, bankuarekin edo etxeko eginbeharrekin lotuta, gure bizitza pertsonaleko esparruekin baizik, sentimenduekin, sentsazioekin. Zoritxarrez , edo agian zorionez, horrelako momentuak heldu behar dira gure bizitzan geldialdi bat egin eta gure ingurua beste ikuspegi batetik begiratzeko. ‘Ez utzi biharko gaur egin dezakezuna’ erakutsi digute txikitatik, baina gehienetan erantzukizunekin lotutako gomendio bezala. Zergatik ez dago hain errotuta gure bizitzako beste eremuetan, atsegina eta gozamenarekin erlazionaturiko beste esparruetan?\nBerrikuntzaren urtea den honetan, aldatu dezagun esaera zahar hau eta egin dezagun gaur bihar agian egin ezin izango duguna.\nMUTRIKU – BILBO – MUTRIKU\nintereseko telefonoak OSASUNA Anbulategia (Osakidetza) ...................943 60 43 00 DYA Mutriku......................................943 60 33 17 DYA zentrala......................................943 46 46 22 Mendaroko ospitala ...........................943 03 28 00 Odol emaleen taldea..........................943 60 39 30 Javier Otxagabia botika ......................943 19 50 26 Lon Apraiz botika...............................943 60 32 50 Larrialdiak ...........................................943 461 111\nADMINISTRAZIO BULEGOAK Udaltzaingua......................................943 60 70 48 ..........................................................679 16 25 00 Udaletxea...........................................943 60 32 44 Turismo bulegoa ................................943 60 33 78 Posta zerbitzua ..................................943 60 30 44 Bake Epaitegia ...................................943 60 70 49 Itsas etxea..........................................943 60 34 00\nAUKERAK: 1. BIZKAIBUSen autobusa hartu Ondarroan: 1- 6:10ean hasi eta 20:10 arte orduro. 2- 6:40ean hasi eta 19:40 arte orduro. 2. PESAren autobusa hartu Eibarren, haraino Euskotrenen\nZaintzako Botikak OTSAILA 22tik24ra\n1ean eta 2an\nMª Cristina Riveiro (zapatu goizean, Lon Apraiz)\n10etik 13ra 14tik 16ra 17tik 20ra\n21etik 23ra 24tik 27ra\nMª Cristina Riveiro\nAmaia Zalduegi (zapatu goizean, J. Otxagabia) Lon Apraiz\nGogoratu gutun guztiek agertu behar dutela nork idatzita datozen, nahiz eta ezizenez, inizialez edo bestela sinatuta argitaratu. Ez da argitaratuko norena den agertzen ez duen gutunik. Utzi esateko duzuna Barrenkalea, 12 - beheko buzoian edo kalaputxi@topagunea.com helbidean.\n«MUTRIKUK indepenDENtzia» Hauteskunde ataritan gaude, Madrilgo Gorteetarako, alegia. Euskaldunok, zoritxarrez, historian zehar beti jokatu dugu bananduta, bakoitza bereari lotuta eta etsaia lasai eta pozik gure jokabidea ikusita. Areago, etsaiak joku hori bultzatzen du, euskaldunon artean zatiketa bultzatuz, eta batzuk uste izan dute etsaiak emandako aukera pozointsu hori aprobetxatu egin behar dela herriaren onerako. Jokabide trakets eta maltzur horrek ez dio gauza onik ekarri Euskal Herriari. Geure arteko zatiketaz gain, etsaiarekin bat eginez, herri honi oztopo haundia jarri diote bere borondatea erakusteko eta Nazio gisa aritzeko. Etsaiak emandako eremu ziztrin hori gobernatzearren eta etekin ekonomikotan bizitzearren, abertzale askok zapalkuntza, kartzela, tortura, ilegalizazioak... eta gehiago jasan behar izan dute, beste horien indiferentzia eta biolentzia ere jasoz. Guk garbi daukagu Euskal Herriak beste marko politiko bat behar duela, proiektu politiko guztiak onartu eta errespetatuko dituena, Independentzia barne. Independentziari ateak irekiko dizkion Marko demokratikoa behar dugu eta datozen hauteskundeetan klabe horietan eman behar dugu geure botoa. Botorik baliotsuena duzu berau, askatasunari ateak irekitzen lagunduko diona. Ez izan dudarik. Ala uste duzu beste horiek atera dezaketen diputatu gutxi horien bitartez askatasun bidean jarriko dutela herri hau? Ez gaitezen izan ergelak. Eman botoa askatasunari, EAE/ANVri.\nINDEPENDENTZIA PLAZA Harritzekoa da, Independentzia Plaza plaka jartzen dugun bakoitzean, PNV korrika eta presaka atzetik nola abiatzen den plaka santua kentzera. Zerk ematen die horrenbeste min, Independentziak? Hobe lukete, herriko gaietan Udalean honelako indarra, kemena eta azkartasuna erakutsiko balute, eta demokratagoak balira edo herriaren hitza errespetatuko balute. Mutrikuko EAE/ANV\nYURRITA E HIJOS,SA-K LEO BELAUSTEGIRI Abenduko Kalaputxin gure enpresari buruzko erreportaje bat agertu zen. Bertan gure asmoak, erronkak, eta jasotako sari baten ingurukoak azaldu genituen. Gure ustetan berri onak ziren, eta Mutrikuko herri guztiari zabaltzea ideia ona iruditzen zitzaigun. Benetan, jende askok zorionak eman zizkigun kalean ikusitakoan. Baina, itxuraz, Leo Belaustegirentzat ez ziren berri onak, zeren hurrengo Kalaputxin, LAB sindikatuaren atzean ezkutatuta, berak bere kabuz asmatutako hitz gogorrak azaldu zizkigun gutun baten bidez. Ez dakigu zergatik digun pertsona honek hainbesteko gorrotoa, ez baitugu inongo erlaziorik berarekin. Ez dakigu zergatik hitz egiten duen gure langileen izenean (...zure enpresako langileen izenean,... esaten du) zeren, ez Mutrikun, ezta Lekeition ere, LABek ez dauka langile errepresentaziorik gure enpresan. Orduan, zeinen izenean hitz egiten duzu? Zein zara zu esateko gure langileek hotza jasaten dutela ez bazara sekula sartu gure fabrika batean?\nZein zara zu esateko gure helburu bakarra gure poltsikoak diru gehiagorekin betetzea dela? Gure enpresak urte asko ditu eta gurekin urte askotan ari diren langileak ditugu, eta ez dago bat bera ere lan baldintzak, tratua edo egoera txarrarengatik gugandik alde egin duenik. Uste dugu horrek zerbait esan nahi duela. Zuk soldata duin bat eta lan baldintza duin batzuk aldarrikatzen dituzu gure langileentzat. Oso erraza da “demagogia” egitea. Zuk etxeko txalupan lan egiten zenuen. Hura laga beharrean zergatik ez zenuen inbertitu eta langileak kontratatu soldata eta lan baldintza duinekin? Orain ere baduzu aukera: eskatu Bankuari dirua, zure etxea hipotekatu, langileak kontratatu soldata eta lan baldintza duinekin (zenbat eta gehiago, hobe) eta dirurik ez irabazi (hori kapitalistek bakarrik egiten dute). Benetan hori egiteko kapaz bazara, txapela kenduko dugu eta saiatuko gara gauza berbera egiten, zeren ez omen dakigu horrelakorik egiten. Baina hori egiteko kapaz ez bazara, mesedez isildu eta errespetatu herri honetan hainbeste urtetan lanpostuak eta balorea sortu duen Mutrikuko Enpresa hau. Badakigu gutun honek beste erantzun bat ekarriko duela zuen aldetik. Baina ez da gure asmoa zure jokoan jaustea. Zuk zeure “lana” justifikatu nahi duzu, dirudienez, baina gure denbora benetako lana egiteko da. Ez duzu erantzun gehiago jasoko gure aldetik. Ez zara konturatu KALAPUTXI Mutrikun irakurtzen dela gehienbat, eta Mutrikun denok dakigula nor zein den eta nolako historia daukan.\nJorge eta Juan Yurrita\nLAINO BELTZAK EUSKAL HERRIAREN GAINEAN Otsailean Kalaputxiren asmoa zen Egunkariaren itxieraren bostgarren urteurrena gogoratzea, mutrikuarrei gogoraraztea duela bost urte euskaldunon egunkaria itxi zutela. Iruditu zitzaigun, euskaldun izanik eta idatzizko medioan jardunda, gure erantzukizuna zela hori. Baina Egunkariaren auziarekin batera, azken hilabeteetan gorabehera asko izan dira gure herrian, Euskal Herrian. Hori dela eta, egoki iruditu zaigu gure herriko hainbat laguni eskatzea azken boladan bizi izan ditugunen inguruan hausnarketa bat egiteko. Eta horixe egin dugu. Politizatu egin dugula aldizkaria? Ez dugu hori nahi izan. Bakar-bakarrik, irakurle guztiok hausnarketa bat, erreflexio bat egitera gonbidatu nahi zaituztegu gaur egun gure herriarentzat prestatzen ari den etorkizunaren aurrean.\nAZKEN BOLADAN GERTATZEN ARI DENAREN AURREAN Badaramatzagu urte batzuk non Estatuko hainbat botere gure aldarrikapenak baztertu edo suntsitu asmoz erabaki tamalgarri ugari hartzen ari diren. Egun hauetan bostgarren urtemuga betetzen da, adibidez, Egunkaria itxi zutela eta bertako hainbat partaide auziperaturik daudela. Era berean, aipa ditzakegu Udalbiltza, 18/98, eta beste hainbat eta hainbat prozesu abian jarri dituztenak. Argi dago honek guztiak giza eskubide murrizketa besterik ez dakarrela, eta gure arteko banaketak irauten duen artean haiek hainbat eta indartsuago sentituko direla, hartzen dituzten erabakiak bidezkotzat aldarrikatuz. Gure herria historikoki zapaldua izan den bezala, orain ere horretan saiatzen dira gure eremutik kanpo oso bestelako irudimena duten asko eta asko. Eta, hain zuzen, horiei argudioak ematen dizkiegu geuk ere, gure arteko ezadostasunak direla medio. Argi dago gure arteko batasuna lortu behar dugula, alderdikeria guztiak alde batera utziz, eta herri gisa lan egin behar dela. Horretarako, giza eskubideak aipatzerakoan, banakakoak nahiz kolektiboak aldarrikatzen ditugu, eskubide guzti-guztiak bere neurrian baloratuz; bizitza errespetatzea ezinbestekoa den bezala, atxilotuekin nahiz presoekin duintasunezko tratua izatea nahitaezkoa dela ere adieraziz. Eta, nola ez, gainontzeko bortizkeria guztiak ere alde batera utziz, nahiz alde batekoak nahiz bestekoak izan.\nBada garaia guztiok pauso bat aurrera egin dezagun, bakoitzak bere akatsak onartuz eta besteenak barkatuz, denok elkarrekin bat eginez gure etsai gisa ari direnei gure asmo irmoa eta leiala azal diezaiegun, bakean eta zuzentasunean, justizian azken batean, oinarritutako gizarte bat bultzatuz eta herri honek, guztion edo gehienon adostasuna iritsiz, behar duen burujabetza lortu ahal izateko lan eginez. Martxoaren 9an hauteskunde eguna dugu, eta iruditzen zaigu Estatuko agintaritza lortu ahal izateko ahalegin sutsuan ari direla egungo agintariak, euskal eremutik kanpo bizi direnen aurrean norgehiagokako joko horretan. Horren ondoren etor daitekeenari aurre egiteko prestatu beharrean gaude, eta orain arte esandako ildoak iruditzen zaizkigu egokienak, hau da, abertzaleon batasuna batetik, eta gainontzekoekin nolabaiteko adostasuna lortzeko egitasmoak bultzatzea bestetik, gure arteko giroa nabarmen aldatu dadin. Bitartean, egin ditzakegu mila aldarrikapen, baina, jakin badakigu boterea dutenek aginduak emango dituztela, eta gure eremuetan nolabaiteko agintea dutenek haiek erabakitakoak betebeharra argudiatuko dutelaâ€Ś\nBERRIZ ERE BIDEGURUTZEAN Berriz ere bidegurutzean, berriz ere euskal gatazka deitutakoaren bidegurutzean. Beste behin ere tunelaren bukaeran argia antzematen genuela uste genuenean, konturatu gara ikusi nahi genuen argia zela, berriz ere ustela gertatu den geure barruko desioak irudikatutako argia. Baina baikorra izan nahi dut, baikorra izan behar dut, zenbat eta denborak aurrerago egin orduan eta hurbilago izango dugu bakea. Nik, euskaldun moduan, bake beharra baloratzen dut, eta biolentzia inteligentzia gabeziatzat hartzen dut. Nahi\nnuke konponbidea eduki, bai ez daukat. Niretzat, hurbilen dagoena BESTETASUNA da (gazteleraz, otredad), kontzeptu horren defendatzaile nagusiena den Octavio Pazen izenak ematen dion babes eta guzti. Zer da bestetasuna? Bestea izatearen tasuna, gaur egun egiten denaren aukakoa; izan ere, gaur egun guztiaren errua besteak baitauka. Eta bukatzeko, Indira Gandhi politikari indiar erahilaren aipua: â€œNormalean, inspirazio jainkotiarra hortzemuga beltzen dagoenean ailegatzen daâ€?. Hala bedi. Alberto lejardi\nEGUN GOGORRAK BIZI DITUGU, GOGORRAK Egun gogorrak bizi ditugu, gogorrak Euskal Herriarentzat eta hainbat euskal herritarrontzat. EHko gatazka politikoa ez da berria, baina gero eta gogorragoa bai. Eta gatazkaren bihotzean ukazioa, gure Herriaren ukazioa. Ez dute Euskal Herria onartzen, horrek gure erabakitzeko eskubidea ekarriko lukeelako eta agian, egungo markoaren aldaketa ere bai. Ezker abertzaleak urteak daramatza Nazioa garela eta gure hitza eta erabaki aldarrikatzen. Azken urteotan, PNVk eta gainerako alderdi abertzaleek ere bat egin dute puntu horietan, baina hitzetatik ekintzetara pasatzeko orduan, momentuz kale. Azkeneko bake-prozesuan gatazkaren konponbiderako proposamena mahai gainean izan arren, gatazkarekin jarraitzea eta errepresioa areagotzea erabaki du espainiar gobernuak, baina ez berak bakarrik. Izan ere, Estatuak aliatuak behar ditu beste 30 urtetan lotuko gaituen estatutua hitzartzeko eta hor dauka fidel PNV, ordainetan jasoko duenaren zain. Ekimen politikoz konpondu behar ei da gure mendetako gatazka, baina ez digute politikarik egiten uzten. Ezker\nabertzalea da autodeterminazioaren eta independentziaren alde, gatazkaren konponbidean zein nazio eraikuntzan gogorren dabilen eragilea eta horregatik suntsitu nahi dute. Ezker Abertzaleak hainbestetan salatutako salbuespen egoeraren erakusgarriak hamaika dira jada: Eginen eta Egunkariaren itxiera, milaka herritarron eskubide zibil eta politikoak murrizten dituen Alderdien Legea, hamaika alderdi politiko eta eragile (Udalbiltza, Jarrai, Haika, Segi, AAB, Askatasuna,…) ilegalizatuta, inoiz baino atxiloketa, preso eta tortura-salaketa gehiago, 18/98 eta gainerako makrosumarioak, presoen eskubide-murrizketak, eta abar. Errepresio gogor horrez gain, PNVk Ezker Abertzalea desprestigiatzeko kanpaina gogorra egin du urteotan eta horrekin batera, salatzekoa da eurek kudeatutako Ertzaintzak askotan duen jarrera basatia. PNVk badaki, hainbat udal eta aldunditan ikusita, geu garela herri independiente eta aurrerakoi baterako alternatiba, euron benetako izaera eta jokoa azaleratzen dugunak, horregatik ahuldu eta baztertu nahi gaitu.\nBaina askotan hala ikusi ez arren, erasotua ez da Ezker Abertzalea bakarrik, Euskal Herria dute jomugan eta denok galtzen dugu, eskubideak denonak dira-eta. Gainera, orain Ezker Abertzalea erasotzen dute, baina nork daki noraino iritsiko den ofentsiba hau? Orain gatozen herrira, agian argiago ikusiko ditugu-eta aurrean aipatutako jarrerak. Izan ere, egungo Udalak gehiengo absolutua baleuka bezala gobernatzen du, Mutrikuko herritarrek erabaki zutenari bizkar emanda, eurek bakarrik erabakitzen dute Mutrikuren etorkizuna baldintzatzen duten hamaika proiektutan. Espainiak Ezker Abertzalea legez kanpo uzteko egindako Partiduen Legearen kontra agertu arren, eta legehausterik gabe herri-borondatea bideratzeko formula bat baino gehiago izan arren, botere-goseak eraginda, nahiago dute Partiduen Legea errespetatu, mutrikuarren borondatea baino. Nora goaz bide honetatik? Bada garaia, erasoen tamainan erantzun dezagun. MOBILIZA GAITEIZEN!! Izaskun Osinalde\nABERTZALEOK BERRIRO ERE, GURE ARTEAN ELKAR ULERTZEKO GAITASUN EZA ERAKUTSI DUGU. Lerro hauek baliatuz, egungo egoera politikoaren inguruan gogoeta egiteko aukera luzatu dit Kalaputxik, eta egia esan hemen nago zer idatzi ez dakidala. Hain nahasita dago giroa eta hainbeste bizi behar izan dugu azkenaldian… ezin denak orrialde erdi batean laburbildu. Xehetasun handiagoetan sartu gabe, momentu honetan politikaz dudan sentipena zein den azaltzera mugatuko naiz. Kalean, lagunartean, herritarren artean sentitzen dudan sentipen bera dut neuk ere, hau da, denok nazkatuta gaudela! Hainbeste urte gauza berdinekin bueltaka eta aurrerapausu bat emango dugula uste dugun bakoitzean, berriz ere hiru pausu atzera… Beste behin ere, euskaldunok bizi izan ditugun esperantza eta ilusio uneak pikutara joan dira. Giroa ez dago batere gozo, eguneroko kontu bihurtu dira alberdi politikoen ilegalizazioak, tortura kasuak, epaiketa faltsuak, eskubideen urraketak… eta berrio ere hildakoak ere izan ditugu. Horrelako giro nahasiarekin, normala denok nazkatuta egotea!\nEgoera nahasi honen aurrean, abertzaleok berriro ere gure artean elkar-ulertzeko gaitasun eza erakutsi dugu, eta gure arteko harremanak apurtzen ari gara berriro ere. Ez gara gai ikusteko espainiar estatuaren estrategia abertzaleok banantzea dela, elkartuz gero, zerbait lortzeko moduan izango ginatekeelako, Madrilen kontrolpetik kanpo. Beste behin ere estatuaren estrategiari mesede eginez, gure arteko ika-miketan zentratuko gara, benetan euskaldunok behar dugun batasunari kasurik egin gabe. Orain arte bezala itsu-itsuan jokatzen badugu, arazo honek ez du epe motzean amaierarik izango. Egin dezagun abertzale guztiok benetako ahalegina eta utz ditzagun alde batera inora ez garamatzaten jokabideak. Herriak hauxe eskatzen digulakoan nago… Epe motzean badugu aukera berri bat ahalegin hau egiteko eta lehendakariak aurkeztutako bide-orriaren aurrean maila emango dugula pentsatu nahi dut, euskal abertzaletasuna ez dago aukera gehiago galtzeko moduan eta. Ion Gambra\nbi hitzetan BOST URTE EUSKALDUNON EGUNKARIA GABE\nAhaztezinezko data bihurtu da otsailaren 20a, jadanik bost urte baitira Euskaldunon Egunkaria itxi zutela. Orduz geroztik etengabeko ezinegonean bizi dira bertako hainbat kide eta partaide. Hamabi auzipetu, hamabi euskaltzale errugabe. 181 urteko espetxe zigorra eskatzen du akusazioak auzipetuentzat. Isunak, berriz, 235 milioi eurokoak dira. â€œAkusatuon delitu bakarra Euskaldunon Egunkaria sortu eta bizirik mantentzeko, borondatezko lan handia egitea eta soldata txikiak kobratzea izan daâ€? zioen Joan Mari Torrealdaik, eta horregatik gartzelaratuak izan daitezke. Bere babesa eta elkartasuna erakutsi nahi dio Kalaputxik lerro hauen bidez.\nAKELARRE ANTZERKI TALDEAK INAUTERIAK ANIMATU ZITUEN Pikomelatos iritsi zen Mutrikuko kaleetara aurtengo Inauterietan ere, eta berarekin ekarri zuen festarako gogoa. Inauterietako zapatuan atso-agure talde batek ere bisitatu zuen Mutriku, herriko kaleetan barrena eraman eta gure herriko txokoak erakutsi zizkien gidaren laguntzarekin. Jenio txarreko atsoak eurak, herriko kaleetan eta tabernetan beraiekin topo egin zutenek ikusiko zuten bezala. Baina Santa Eskian ziharduen taldeari koroak egiten ere jardun zuten, nonbait, atso bisitariek. Ikusi zituztenek diotenez, Akelarre Antzerki Taldekoek aukera ederra izango zuten atsoengandik ikasteko. Halako interpretaziorik!\nDYA SOROSLE IKASTAROA\nGipuzkoako DYAk Lehen Sorospen eta Sorosle ikastaroa emango du otsailaren 23an hasi eta martxoaren 1ean, 8an eta 15ean, Mutrikuko Kultur etxean. Ikastaroa goizeko 9:00etatik 13:30etara eta arratsaldeko 15:30etatik 20:00etara izango da eta herritar guztiei irekita dago. Ikastaroan egunerokotasunean aurki ditzakegun arrisku egoerei nola erantzun irakatsiko dute: bihotz eta birika susperketa, zauriak, hausdurak, erredurakâ€Ś modu eroso eta\natseginean, teoria eta praktika tartekatuz. Gero, ikastaro amaierako frogak gainditzen dituenak G i p u z k o a k o D YA k eskaintzen duen Sorosle Tituloa eskuratu ahal i z a n g o d u . Ti t u l o honekin, EHUko ikasleek 2 kreditu jasotzeko aukera daukate. Ikastaroaren matrikula 75 eurokoa da eta ikasle kopurua mugatua. Informazio gehiago jaso edo izena emateko deitu 943 46 46 22 telefono zenbakira.\nTXERRIKUMEAK Agian, sasoi baten arrunta izango zena notizia bihurtu zaigu oraingoan. Arrizabalagatar harakinak Ezkimeran duten bi txerramek txerrikumeak izan dituzte. San Jeronimo bezperan elkartu zieten aketza, baina ezezkoan ei zeuden txerriak, eta hilabete eta erdian eduki omen zituzten elkarrekin beren pasioa gauzatzeko. Hiru hilabete, hiru aste eta hiru egun behar omen dituzte txerriak jaiotzeko, Manuk esan digunez, eta gertatu behar zena gertatu da: jaio dira; haurren pozerako, eta pasieran ibiltzen direnei bidea Santabatatik aurrera apur bat luzatzeko. Hogeita bi kume izan dituzte bi txerramek; batak hamabi, eta hamar besteak; nahikoa, hogeitalau erraperentzeko. Zer izen jarri pentsatzen dabiltza orain anai artean. Badirudi, nahiz eta ziurra ez izan, politikoenak jartzea erabakiko dutela, baina, horretarako kontsultak egin beharrean aurkitzen omen dira, eurek ez baitakite hogeita bi politikoren izenik. Hala ere, garbi dute ezker abertzalekoenik ez dietela jarriko: Garzonek Madrilera eramateko ez baitute eurek txerririk haziko.\nEguraldiak laguntzen du Ezkimerara bisita bat egiteko, eta Kalaputxi ere iritsi da bertara, eta han aurkitu ditu kumeak txerramaren errapetetik tiraka. Bueltakoan kezka bat otu zaigu: ez ote dute harakin hauek txerikumeak hazi ondoren gailueta sartu eta odoluztuko odolkiak egiteko? Zuei, irakurleoi, zer iruditzen zaizue?\nM U T R I K U K F LY S C H A R E N AURKEZTU DU FITURREN\nSATURRARAN, OROIMEN BIZIA\nIazko urtean gerra zibilaren 70. urteurrena gogratu zen han eta hemen, eta Mutrikun ere bai. Izan ere, Saturraranen emakumeen kartzela egon zela eta, Eusko Jaurlaritzak eta Mutrikuko Udalak ekitaldia antolatu baitzuten kartzelan egondako emakumeei omenaldia eskaintzearren. Ekitaldi hartako irudiak baliatuz DVD bat grabatu zuten eta hori eskuragarri dago hala nahi duten guztientzat, doan, Turismo bulegoan. Gure herriaren historiaren zati haren omenezko saiotxoa etxean gorde nahi dutenek aukera ezin hobea dute.\nEstatu mailan eta nazio arteko mailan ere punta-puntakoa den FITUR turismo azokan izan da aurtengoan ere Mutriku, Mutrikuko Turismo bulegoaren eskutik. Aurtengoan, Hirigune historikoko, Bentalekuko zein Astigarribiako bisita gidatuak edo PR mendi ibilbideak bnezalako lehengo eskaintzak egiteaz gain, â€œFlyscharen ibilbideaâ€? produktu turistikoa aurkeztu dute elkarlanean Mutrikuk, Debak eta Zumaiak. Bakarka ibilita baino, hiru herriek elkarren artean eskaintza turistiko hori eginda, espero izatekoa da jende gehiago hurbiltzea gure herria bisitatzera. Gurean, flyscharen eskaintza Nautilus interpretazio zentroan\negingo da eta, horren osagarri, itsasontzian egingo dira Mutrikuko itsas-labarrak bisitatzeko irteerak. Eusko Jaurlaritzak antolatutako estandean, Mutrikuko turismo arduradunek aukera izan dute lehengo gida turistikoekin harremanak berritzeko eta gida zein tour operadore berriekin harremanetan jartzeko. Adibidez, Zestoako bainu etxean egonaldian antolatzen dituen gida batekin egindako harremanari esker, otsailaren 26an bisita gidatu bat izango da Mutrikuko herrira. Hortaz, aurtengo oporraldietan bisitari gehiago izango da gure herrian, besteak beste, FITURren egindako promozioari esker.\nARGI ILUNAK NEKAZARITZAN Laino ilunak etorkizunean… Baserri hutsetik bizitzea ezinezkoa da egun, gu moduko baserri txikiak ezin gara bizi baserri hutsetik. Nire familiak kanpoan lan egiten du eta nolabait baserriari eusten diogu. Gustuko ditugu abereak, behiak eta ardiak baditugu, baina ez horrekin dirua egiten delako. Kontuan hartuta pentsuak zenbat igo diren eta guri haragitako behiaren prezioa duela hogei urtetik hona ez digutela igo, ba parra ateratzen gara, gutxi gora behera, eta hori zuk egin duzun lana, sartu dituzun orduak debaldekoak direla, ez duzula kobratzen lanagatik. Arkumeak berak aste honetan 3 euro egin ditu Ordiziako azokan. Hiru euro kiloa bizirik. Zu joaten zara harategira eta 12-13 baino gutxiago ez duzu ordainduko. Badakigu tartean gastuak egoten direla, guk ere gastuak izaten ditugu, janaria, txertoak, albaitaria, kontrolak… eta?\nAzken urte hauetan aldaketa handiak ari dira ematen nekazaritzaren munduan, sektore ekonomiko izatetik kezka sozial handiko jarduera izatera pasa baita. Izaniko aldaketok onuragarriak izan dira batzuk, eta beste batzuk ez hainbeste. Gaiaren inguruan gehiago jakiteko asmoz Mutrikuko baserri batera hurbildu gara eta kafe beroaren atseginean bertakoekin hitz egin dugu.\nBeste irtenbidea, berriz, izugarrizko enpresa egitearena da. Inbertsio ikaragarriak, burua altxa ezinda eta bizitza osoa bankuari ordaintzen egoteko. Gazteak ez du ikusten bere etorkizuna baserrian. Baserrian biziko da baina kalean izango du lana. Arazoak nonahi…\nHorrela gaude jarrita, dena kanpotik ekartzeko joaera dago. Esnearekin ere gorriak ikusiko ditugu. Lehen zenbat baserrik ekoizten zuten esnea, zenbat baserritar etortzen zen kalera esne saltzera… eta orain dena kanpotik ekarritakoa kontsumitu behar dugu. Gogoan dut orain pasa berri diren gabonetan guk arkume mordoa geneukan saltzeko eta mingain urdinaren kontuarekin, eta telebistan eta irratietan zegoen bonbardaketarekin, ez zigutela arkumerik eskatzen. Egun batean isildu ziren telebistak eta irratiak eta eroen pare ibili ginen arkumeekin, denak arkume eske. Gure ardi guztiak bitan daude txertatuta, hemen inguruko ardi guztiek hartu dute txertoa.\nEuskal Herrian bultzatu nahi den kalitatezko nekazaritzak Europako araudi orokor eta urrunarekin egiten du topo askotan.\nEgungo nekazariak, batez beste, zaharregiak dira sektorea berritu eta aurrera ateratzeko, eta jende gaztearen premia somatu da.\nauzoz auzo Gu beti kanpo eder… Bai, beti hala izan da eta izango da. Kanpokoa beti hobea. Nire ustetan kanpotik datoz gaitz hauek guztiak. Ez da denbora asko, mingain urdina zuen behi bat agertu zen, eta behi hori kanpotik ekarritakoa zen. Kanpotik ekarritako abereen hirutik batek dakar gaisotasunen bat. Eta bertako baserritarrek zergatik dute gero eta azienda gutxiago? Behar besteko laguntzarik ez dutelako jasotzen. Supermekatu handietara joaten den okela hemengoa delakoan? Nongoa ote da… txukun-txukun jartzen dizute bandexatan baina, ba al dakizu nondik datorren, zer jan duen, nola hazi den? Ez dut izenik emango, baina hemengo supermerkatu handi horietako bat bereak eta bi ari da egiten. Berak nahi dituen prezioak ordaintzen hemengo baserritarrei, eta kanpotik ekartzen ia den-dena. Nik uste dut jendeak ez dakiela zer jaten duen. Gutxi ordainduta gauza ona eskuratu nahi da baina hori ezinezkoa da. Agian hemengo produktu gisa salduko dizute baina hor gezurra dago atzean.\nEta irtenbidea, non?\nBatzuek nekazalturismora jo dute eta harrera ona izan du, nonbaitetik bizi behar. Baina denok ipiniko al dugu mota horretako etxea? Ez, hori ez da irtenbidea. Guk geureari estimazio handiago bat eman behar digu eta hemengo nekazaritza jorratu.\nLur faltaren arazoa nekazaritzako sindikatuek behin eta berriro salatu izan duten arazoa da.\nHaize onik ba al dator Europatik?\nEragina somatzen dugu. Europan jotzen duten musikarekin dantzatu behar geuk ere. Ikaragarrizko kontrolak ditugu. Eta kontrol edo jarraipen hori egunean eraman behar da, bestela agian subentzioaren zati bat kendu egiten dute. Lurraren kontrola, abereen kontrola, etxeko garraioaren kontrola… ikuskatzailea etortzen denerako dena ondo eduki behar duzu, behar bezala. Oso-oso kontrolatuta gaude. Urtean behin edo Azken urteotan mendialdeko nekazaritzan bitan etortzen agertu den beste elementu bat zaigu ikuskatzaiturismoa izan da. lea eta horrek\nbaldintzatzen du jaso dezakezun dirulaguntza. Ohituta gaude baserritarren aldarrikapenak eta kexak ikusten eta entzuten. Askotan kaletarroi zaila egiten zaigu beren desadostasun hauek ulertzea, baina kontuan izan behar dugu baserriaren etorkizunak guregan ere izango duela eragina. Baserririk gabe zer jango dugu kaletarrok? Nola elikatuko gara? Kalaputxiren animoak jaso eta hurrengo ere gustura jardungo dugu zuekin solasean.\nSUHILTZAILEAK: larrialdietarako prest â€œHanditan zer izango zara? Ni suhiltzaileâ€?. Haurrei askotan entzundako erantzuna. Beste ofizio batzuen artean, halako erakargarritasun bat dutenetakoa. Haur horietatik gutxi iristen dira, jakina, suhiltzaile izatera; baina, hala ere, suhiltzaileak hor daude. Gurean, herritarron artean ere baditugu suhiltzaileak. Ez zuten, agian, inoiz horrelako erantzunik eman beren haurtzaroan, baina hor daude prest, momentu\noro, izan genitzakeen larrialdietan laguntzeko. Jon Azpillaga, Gotzon Arrieta, Jon Ituarte, Jokin LarraĂąaga eta Josu Lezertua ditugu mutrikuar horiek, eta urteak daramatzate batzuek lan horretan. Ez dugu izan aukerarik bostekin batera egoteko, baina Jokin eta Josu izan ditugu solaskide. Hona hemen eurekin izandako elkarrizketa. Komunitate autonomotik kanpo gertatu izan zarete inoiz? Jokin: Galizian orain dela pare bat urte izan ziren suteetan hemengo boluntario taldearekin izan nintzen, eta aukera izan nuen suhiltzaile katalanekin eta bertakoekin jarduteko; talde batzuen eta besteen arteko berezitasunak nabaritzen ziren. Esango nuke herrialdearen ezaugarriek prestakuntzan eragin nabaria dutela, eta hala behar du: baso lanetara ohituagoak zeuden katalanak; baliabide aldetik, ostera, galiziar suhiltzaileak baino askoz hobeto hornituta geunden.\nBokaziozko lana? Bai. Zaila izango litzateke lan honetan jardutea bokaziorik gabe. Uneoro egon behar gara, eta gaude, gure prestaketa zuzentzen, gertatzen diren larrialdietan ahalik eta erantzun onena eta azkarrena emateko. Helburu hori garbi ez bagenu, ez genuke asmatuko gure baseetan eman behar ditugun orduak igarotzen. Zer prestaketa izan duzue lan honetan jarduteko? Gure lanpostuak ziurtatzeko oposaketak pasatu beharrean gaude. Bertan froga fisikoak, gidaritzakoak (C+E karnetaz gain), eta teorikoak (inguruaren ezagutza, legeria, suaren aurkako teknikak,...). Gure postuetan lanean hasi baino lehen, hiru hilabeteko ikastaroa egiten dugu, eta hau ere gainditu egin behar izaten da. Bertan, erraminten\nerabilera, gertatzen diren larrialdietan erabili beharreko teknikak, eta talde lana lantzen dira. Irakasleek, frogen bitartez, ikusgaitzak diren izaera arloak ere ikus ditzakete; beraz, ez gara gure lanpostuaren jabe horiek guztiak igaro arte. Larrialdietarako tekniketan ba al duzue berezitasunik? Guk Bizkaiako Diputazioaren langileak gara, eta, jakina, erkidego horretara zuzenduak izaten dira gure ikastaro horiek: kotxe istripuak, biktimen erreskateak, produktu arriskutsuen garraioak, eraikinetako suteak, industriako suteak, basoko suteak,... Azken hauetan, basozain eta baso-teknikariekin koordinatzen gara. Komunitate autonomoko hiru probintzien ezaugarriak antzekoak direnez, guk Gipuzkoan ere lan egin izan dugu, eta ez dago ezberdintasun nabaririk lurralde batetik bestera.\nZeintzuk dira zuen ohiko lanak? Estatistikei begiratu beharko genieke erantzun zehatza emateko, zeren boladak egoten baitira. Bazirudien istripuak zirela irteera gehien eragiten zizkigutenak, baina badirudi azken denbora honetan gutxitu egin direla, eta sute txikiak handitu; baina, orokorrean etxeetako suteak (kontuz sukaldeko aspiragailuen iragazkiekin), industria suteak,... eta bitxiagoak diren beste batzuk, suhiltzaileek egin beharrekoak direnik inork esango ez lukeenak: etxeetako ateak irekitzea eta erletegiak lekuz aldatzea, adibidez; erlea babestuta dago eta erlezainekin batera egiten dugu lan hau. Gero, zer esanik ez, elurteetan baserrietarako bideak zabaldu, eta horrelako ekintzak. Egoera bereziak bizi beharrean izaten zarete; batzuk pozgarriak, tamalgarriak besteak..., kontatzekorik baduzue? Egoera berezi horietan bi alde nabarituko genituzke. Barrutik begiratutakoa bata, non norberak bere burua juzgatzen duen, eta taldean hurrena, gure lana zertan eta nola hobetu dezakegun, egindakoari errepasu bat emanez. Beste maila baten daude ingurukoen eta komunikabide eta abarren ikuspegiak. Hala ere, geure barnean bizitakoak hor irauten du: poza eta samina tartekatzen dira; poza, ahal dugun guztia eman dugulako, eta samina, falta zen beste hura eman ezinagatik. Josu:Larritasunetik ateratako inork, edo urgentzietako mediku talde batek egindako lanagatik esker ona edo zorion oharren bat igortzen badigu, benetan pozten gara, eta adoretsu jarraitzeko indarra ematen digu. Jokin: Behin baino gehiagotan tokatu izan zait begiak irakurtzea. Hitzak baino indar handiagoa dute: etxe bat sutan, eta goiko pisu baten aita adindua zeukan alaba baten begirada, edo orain dela gutxi enpresa baten izandako eztandaren ondoren bere gorputza erreta eta arnasa hartu ezinik zegoen gaztearena bezalakoak. Erreguari lehen planoan egindako zuri-beltzeko argazkiak dira nire burmuinean, eta hor diraute zizelkaturik.\nKasu horietan lehena ondo atera zen, bigarrena, ordea, hila gertatu, nahiz eta anbulantzia batek berehala jaso zuen. Beste alde batera joaz, nola ikusten duzue Mutriku larrialdi baten aurrean? Zenbait sute edo larrialditarako, bi oztopo nagusi ditu Mutrikuk. Batetik, ia herri osoko kaleak aldapatsuak dira, eta altuerako ebakuazioetarako kamioiak ezin dira erabili, duten ziurtasun sistemak angelu gradu batetik gora galerazten dietelako. Bestetik, bonbak daramaten gure kamioiak ezin dira sartu alde zaharreko zenbait kaletan; horrek mangerak metro askotan luzatu beharra dakar, eta, ondorioz, denbora; eta gure lanean azkartasuna da faktore garrantzitsuenetako bat. Arlo honi begiratuta, seinalaztapen bertikalen falta ikusten dugu ur hartuneetan. Herriko zaharrei aditua dugu, bestalde, komenduan su-kanpaiak jotzen zituztenean etxe guztietatik irtetzen zirela pertsonak beren baldea eskuetan zutela. Gaur ohiturak ahaztu, eta herri gutxi gelditzen dira larrialdietarako taldeak mantentzen dituztenak: hauek garrantzi handia dute gure lana errazteko. Nola ikusiko zenukete herrian horrelako talde bat antolatuko balitz? Oso ondo. Formazio apur bat edukitzea asko izaten da, arazoa sortzen den unean erabiltzeko. Gogoratzen naiz aspaldi baten, dio Jokinek, Tranpakaleko etxe baten nola izan zen sute bat, eta han ari zen herritar talde bat, eginahaletan, sua itzaltzeko eskura zuten mangerekin, baina ondorio handirik gabe. Jon Azpillaga agertu zen handik, eta aitaren batean itzali zuen sua. Udalak horrelako talde bat sortuko balu, Gipuzkoako Diputazioak formakuntzarako baliabideak jarriko lituzke, prestatuta ditu eta. Eta mereziko luke, benetan.\n“Aspaldian, etxeetako eta enpresetako sute txikiak itzaltzera irteten gara”\n“egindako lanagatik esker ona jasotzeak pozten gaitu eta adoretsu jarraitzeko indarra ematen digu”\n“Arriskuaren aurrean, begiradak hitzek baino indar handiagoa dute”\nEMAN ARRAUNARI! Z\norteak arraunean aritzeko kalerik onena baino ez zion eman Nikanor Ortiz de Landaluze mutrikuarrari. Epaileak banderatxo gorria beherantz begira jarri eta hor ekin zion egun amaitzear duen ibilbideari. Mutrikun ekin zion bideari, Ondarroa aldera abiatuz, urtebetez Getarian geldialditxo bat eginez. Olatuen zangartasunak entrenatzaile izateko indarra eman dio. Momentu honetan ziabogaren unean aurkitzen da, arraunlari izatetik entrenatzaile izateko biran. Aurrerantzean datorrena, txanparainoko itzulera baino ez da. Beraz, hemen dugu Nikanor ibilbide horretako sentsazio on, ez hain on, bizipen goxo zein ez hain goxoak gurekin partekatzeko. Nondik nora datorkizu arraunarekiko zaletasuna? Non izan zen zure lehenengo estropada? Txikitan, hamar bat urte nituenean, osaba arraunean aritzen zen. Urte hartan bertan, aita zuzendaritza taldean sartu zen. Momentu horretan hasi nintzen arraunarekiko interesa izaten. Koadrilan elkar tentatzen genuen, pikeak izaten hasi ginen eta giro horrek asko erakartzen ninduen. Gure arteko lehia giro hori asko gustatu zitzaidan. Orduan, gutxi gorabehera hamar lagun batu eta gaur arte. Lehenengo estropada Deban izan zela gogoratzen dut. Bertako errekan aritu ginen arraunean, batel mailan. Gogoratzen dudanez, Debako estropada hartan bigarren bukatu genuen. Nolatan mutrikuarra Ondarroan arraunlari? Hamazortzi urte bete nituenean, traineruetan aritzeko garaia iritsi zitzaidan. Momentu hartan Mutrikun ez zegoen trainerurik eta Ondarroan aritzeko aukera eman zidaten. Bertan jende nahikoa zegoen baina aukera hura onartzea pentsatu nuen. Denboraldian ez nuen estropada asko egin, baina beste gauza batzuk ikasi nituen: benetan kirol sakrifikatua dela, traineruan aritzea beste mundu bat dela, gaztetakoak eta hark ez zutela zerikusirik... Horrek zer esan nahi du, Mutrikun ez dagoela arraunarekiko zaletasunik? Zaletasuna, gehienbat, azpitik etorri behar da, gazteak dira hasiera eman behar dutenak. Horretarako beharrezkoak dira instalazio onak, gazteak mundu horretara bultzatzen jakitea, eta arraunak erakarri beharra ere bai. Momentu honetan, Mutrikun ez dago horrelako egoerarik. Inguruko herrietan, zaletasun gehiago egon edo ez, azpiegitura hobeak dituzte. Mutrikun instalazio egoki batzuk eta zaletasuna egonez gero, arraunaren munduan sartzeko gai izango ginateke, nahiz eta kostatu.\nArrauna, beste kirol batzuekin alderatuz, oso sakrifikatua da. Hori ez al da oztopo? Nola animatuko zenituzke gazteak arraunaren mundura?\nâ€œInguruko herrietan, zaletasun gehiago egon edo ez, azpiegitura hobeak dituzteâ€?.\nAurten, iazko traineruko hamabi lagunek utzi diote arraunean aritzeari. Ezin ukatu kirol oso sakrifikatua denik. Batzuek diote uda tartean izatea traba dela. Niretzat, aldiz, momenturik onena da udara, orduan izaten baititugu estropadak. Baina negua oso gogorra da. Entrenamendu luzeak, euritan... benetan gogorra. Hala ere, kirol\nAurten mutilen entrenatzaile, noizko nesken entrenatzaile? Neskek badute beraien entrenatzailea, gainera ondo moldatzen dena. Azkenengo urteetako emaitzak ikustea besterik ez dugu. Nesken taldea eskainiz gero, erabakia ongi pentsatu beharko nuke. Zeharo desberdina da emakumeekin aritzea. Aurtengo denboraldiari begira, ze asmo edo helburu dituzu?\ngogorra izan arren, saltsa asko pizten duena da, lagunartean aritzeko primerakoa, eta sekulako arra sortzen duen kirola. Arraunlari izatetik, entrenatzaile izatera. Nolatan? Bakarrik aritzen al zara?\nAurtengo taldea ikusita, dagoen maila ikusita, maila berdinean mantentzea izango litzateke nire helburua. Gero, gainontzeko traineruen maila ikusi eta horren arabera finkatu helburuak. Bitartean, ahal den eta gehien entrenatu, zaindu eta gustura geratu gure artean. Besteak gehiago badira, izan daitezela. Errealista izanda, gure mailan mantentzea eta gustora aritzea da nire xedea.\nJoan den urteko entrenatzaileak taldea utzi zuenez, aukera hori eman Eta etorkizuna nola ikusten duzu? zidaten. Lehenago ere aritu izan naiz Mutrikun, laguntza pixkat Jende gazte oso ona dator atzetik, baina arraun mundua ere aldatzen emanaz. Urteak daramatzat mundu honetan sartuta, eta aukera hau doa. Gero eta diru gehiago mugitzen da, beraz, arraunlariak beste karameloa mutur aurrean jartzea modukoa izan da niretzat. Eta taldeetara mugitzen dira: Zumaia edo Zarautz aldera, besteak beste. aurrera. Orain artekoan, behintzat, esperientzia polita izan da niretzat; Denbora aurrera doan heinean, normalean, arraunlari onek alde eginnahiko burukomin eman arren, merezi du. Entrenatzaile moduan, go dute. Jendea mantendu bakarrik aritzen naiz baina zerbait nahi bada, dirua jarri beharra behar izanez gero, ez dut Azken urteotan mendialdeko nekazaritzan dago. Benetan arraunlari onak galdetzeko arazorik. agertu den beste elementu bat turismoa egon badaude, baina diruak Mutrikuarra ondarrutarren izan da. asko egiten du. entrenatzaile. Nola hartu dute Beraz, aurtengoan erabakia zure kideek? Antiguako Ama trainerua Kontxako banderako irabazle? Gustura hartu zuten nire erabakia. Zerbaiten inguruko zalantzak Aurtengo taldeko arraunlariak eta joan den urtean utzi zutenen baditut, lehenengo beraiengana jotzen dut, eta hori ere estimu handiz artean bada arraunlari onik. Agian ez Kontxako banderan sartzeko hartzen dute. Nahiko baloratzen dute eurengana jotzea edonolako modukoak, baina bai gerra pixka bat emateko. Irabaztea, beste zalantza baten aurrean. Niri ez zait ezer iritsi belarrietara, oraingoz mundu bat da. behintzat. Mutrikuarra izan arren bertan aritu naiz hamar urtez. Mutrikuarra naiz, baina taldeko bat gehiago. Agurne Elorza\nUrazemeiti, Urazameti, Urazametia, Urasameti, Urazemendi, Urasemeti, Uras-Emendik, Urasemendik, Urazandi, Uraçandi, Urasandi, Urazandia... Kokapen fisikoaren arabera izendapenak egiterakoan, ez da harritzekoa toki berak bi izen hartzea, batzuentzat bat eta besteentzat beste bat. Urrutira joan gabe, gurean horren adibide garbi bat dugu: Deba ibaiaren Mutriku aldeko gunearena hain zuzen ere. Guretzat, betidanik, Urazamendi; debarrentzat, aldiz, Urasandi. Guk, uraren alde honetatik izendatzen dugu, hemendik; debarrek, uraren alde hartatik izendatzen dute, handik. Azalpen erraz hori janztearren, Xabier Txordorengana jo dugu, eta eskatu, mesedez, herriko agiri zaharretan arrastorik ote den bilatzeko. Jarraian, Xabier Txordok eskuratu digun informazioa.\nMUTRIKUN, URAZAMENDIK Bai, udala, arrantzaleen kofradia, alderdi politikoak, enpresak, langileak, jubilatuak, ikasleak, eta Mutriku herri zaharrean eta txoko ederrean bizi zareten guztiok. “Urazameiti” izendatu da betidanik (horrela zioten lehengo gure zaharrek garai hartan ohikoak ziren suteen ondorioz dokumentuak desagertzen zirenean) itsasora begira jarrita Deba ibaiaren ezkerraldeko maldan kokatutako gune populatua. Bai, 1560 urtean Lezon jaiotako Lope Martínez de Isasti Doktore jaunak 1625 idatzitako “Compendio Historial de la M.N. y M.L. Provincia de Guipúzcoa” liburuaren Gipuzkoako oinetxeei buruzko atalean, 99 orrialdean, honakoa aipatzen du: “Urazandi, beste izenez Urazemeiti”. Bai, Roke Aldabaldetreku heraldikaren ikertzaile nekaezina, debar jatorra, “La heráldica y el mar en Guipúzcoa” azterlanean desagertutako Urasandia (edo Urazandi) etxean egon zen eta gaur egun Donostiako Untzi Museoan dagoen heraldika harlanduari buruz hauxe dioena: “...Uraçandi, Urasandi, Urazandi eta Urazandia idatzi zitekeen, Debako bizilagunek uraren beste aldeko etxea izendatzeko. Baita ere Urasemeti, Urazameti, Urazametia eta Urasameti Gipuzkoako probintziako 1857 urteko nomenklatorrak Mutrikuko udalerriaren barruan dioen moduan, horrela adieraziz etxea uraren alde honetan dagoela” Bai, M.A.T. orain dela ia bi urte Kalaputxi aldizkariaren 50 zenbakian iritzia eman zenuena amonak egin zizun zuzenketari buruz: “Neska, Urazamendikua izango den. Ez den ikusten uraz hemendik dagoela? Urazandi debarrentzat izango den!”. Bai, Parrokiako sakramentu liburuetako Bataio aktetan adierazten da 1906 urtean ume bat jaio zela Urazemendin, 1933 urtean beste ume bat jaio zela Uras-emendiken, eta 1936 urtean beste ume bat jaio zela, Debako gaur egungo parrokoa bera, Urasemendiken. Mutrikuko Parrokian dago, baita ere,\n1956 urteko Matrikula Liburua, bertan jasota garai hartan Urazamendin bizi ziren pertsonen berri. Bai, 1961 eta 1963 urteetan zenbait interesatuk eta Debako Udalak inguru hori desanexionatzeko egindako eskarian zenbait aldiz agertzen da Uras-Emendik izendapena. Bai, aurreko guztia kontuan hartuta, eskatu nahi dut Mutrikuko gune horri dagokion berezko izena ematea. Eskerrik asko. Mutrikun, 2008ko urtarrila Xabier Txordo\nBELAONTZIAK HAIZEAK ORRAZTEN Bost urte hauetan jo eta ke ari dira Kalatxori Bela Elkarteko partaideak gelditu gabe. Oraingo honetan Optimist txapelketa antolatzekotan dira eta bertako partaide den Alejandrorekin mintzatu gara honen inguruan gehiago jakiteko asmoz.\nZer dela esan genezake Optimist? Berrogeita hamargarren hamarkadan umeentzat sortutako belaontzi bat da optimist. Ontziak ez du ezer, 35 kilo pisatzen ditu, 3,5 metro karratukoa da, bela eta lema bana eta tripulatzaile bakarrekoa. Esan bezala, umeak, 8 urtetik 15 bitartekoak aritzen dira Optimist klasean. Orokorrean bela maite duenak maila honetan ematen ditu lehenengo uratsak. Eta Kalatxorik ere ezagutzera eman behar zuenâ€Ś Nolabaiteko konpromisoa dugu honetan, gure betebeharra baita ur kiroletan eman daitezkeen maila guztien berri ematea. Bela klub guztiek dute maila honetako jendea euren artean. Mutrikukoa da Optimist maila ez duen bakarra, eta hori lortzea izan da gure erronketako bat. Beraz, zer antolatu duzue? Martxoaren 2an eta 3an Mutrikun Optimist klaseko estropada egingo da. Inguruko 5 klubetako partaideak etorriko dira. Mutrikukoa urteko lehenengo estropada izango da eta Euskadiko Txapelketarako puntuagarria izango da. Ilusio handiz ari gara lanean, alde batetik iruditzen zaigulako txapelketa ikusgarria izango dela, itsaso zabalean hain belaontzi txikiak haizearen menpe ikusita, eta beste alde batetik gazteei zabaldu nahi dizkiegulako gure ateak. Harrera ona izango duelakoan zaudeteâ€Ś Hala uste dugu. Hona etorriko diren gazteek ez dute Mutrikuren berririk eta hemengo gazteek, berriz, ez dute modalitate honen berririk. Nik uste dut bien arteko konbinaketa ondo aterako dela eta etorkizunerako balio izango digula. Zaletasunik ikusten al duzu Mutrikun? Gero eta jende gehiago hurbiltzen da guregana. Egia da, baita ere, orain arte barne aldeko jendea gehiago izan dela kostaldekoa baino, baina ematen du hori aldatzen ari dela. Oraingo gure helburua behintzat, gazteei zuzendua dago. Gazteak itsasorako grina hartzen badu, gero jarraituko\nMutrikuarrek Optimist modalitatea ezagutzea nahi genuen eta horretarako aukera eskainiko dugu martxoko estropadan.\ndu honetan eta batek daki! Bestalde, modalitate honek daukan beste gauza bat zera da, gaztea bera dela bere ontziaren arduraduna, berak zaintzen du eta behar duen konponketa eta kontu guztiak berak eramaten ditu; honela bere buruaren jabe eta bere buruaren arduradun izaten ikasten du. Gazte asko etxean ikusi dutelako hasten dira honetan, baina beste askok ez dute sekula zer ikusirik izan itsasoarekin eta hortxe kateatzen dira. Zenbat talde etorriko dira?\nEkiporen bat sortzeko aukerarik ikusten duzue? Bai, kantera bat osatzeko aukera ikusten dugu, horrexetan ari gara baina gauzak ondo eta astiro egin nahi ditugu. Bestalde, gurea ere musutruk egiten den jarduna da. Denok dugu geure lana, geure familia, geure betebeharrak eta\nUr kirolak zabaldu nahi ditugulako lanean ari gara gure zaletasunetik abiatuta.\nMementuz lau klubek eman dute izena. Klub horietako kirolari onenak etorriko dira. Agian bost klubetako kirolariak izatera ere iritsi gaitezke. Egia esan, jende asko mugituko da Mutrikun egun horietan. Eta hori guztia ondo atera dadin jendearen laguntza ezinbesteko gertatuko zaigu.\nIldo horretatik, esan behar da bela federazioa ere gurekin ari dela antolakuntzan eta laguntza handia da hori. Epaimahaia ere, juezak eta, Federazioak ipiniko ditu. Udalaren laguntza ere izango dugu.\nordu horietatik kanpo aritzen gara honetan. Ez da erraza, baina merezi du. Garestia al da bela?\nNik zer esango dizut, betiko kontua da. Eskiatzea garestia ala merkea da? Bakoitzak bere zaletasunak ditu eta baterako zein besterako lehentasunak ezarri behar dira. Mendia egiten duenak ere bere gastuak ditu. Bestalde, ontzirik eduki ezean beti egongo da norbait bere ontzian ibiltzen utziko dizuna. Umeen mailan, berriz, federatuta egonez gero klubek dituzte ontzi hauek eta bertan ibil daiteke. Diruaren kontua oso erlatiboa da. Nik urteak eta urteak eman Asteburu ederra izatea nahi dugu. ditut belaontzietan eta orain arte ez naiz jabetu Ingurukoen eta erakunde ofizialen babesa batekin, eta munduan zehar ibili naiz.\nZorterik onena opa dio Kalaputxik Kalatxoriri, eta animoa bere ibilbidean.\nASIER ILLARRAMENDIrekin hizketan Oraingo honetan Asier Illarramendirengana jo dugu. Asierrek Errealaren harrobian jolasten du. Zenbait aldiz joana da Euskadiko nahiz Espainiako selekzioetara. Aurtengo udan, Korean egon da, mundiala jolasten Espainiarekin. Bertatik, txapeldunorde etorri da.\nZergaitik futbola? Txikitatik gustatzen zait futbola. Sei urte nituela, eskola-kirolean hasi nintzen, eta gehien gustatu zitzaidana izan zen. Zortzi urterekin futbol talde batean hasi nintzen jolasten, Mutrikukoan. Noiz hasi zinen Errealean jolasten? Bederatzi urterekin, probak egitera joan nintzen. Hasieran ez ninduten hartu, baina gero txapelketa baterako hartu ninduten. Sekulako poza hartu nuen hautatu nindutela jakitean. Astean zenbat aldiz joaten zara Zubietara, entrenamenduetara?\nPena pixka bat hartuko zenuen itzultzean, ezta? Egia esan, bueltatzeko gogoa nuen, denbora gehiegi egon ginen. Faltan hartzen nituen Mutrikuko lagunak, familia, neska-lagunaâ€Ś Zer moduz bateratzen dituzu futbola eta ikasketak?\nOrain dela gutxi Korean egon zara, nola bizi izan duzu esperientzia berri hori?\nEtxeko lanak entrenamendutik etorri eta gero egiten ditut, eskolatik irtetean ez baitut denborarik izaten. Ez dut denbora asko, baina daukadana ongi aprobetxatzen dut.\nBertara iristean, arnasa hartzeko ere arazoak izaten genituen, baina horrenbeste denbora egon ginenez ohitu ginen.\nOrain, jubeniletan jolasten duzu, baina ba al duzu esperantzarik Errealaren lehenengo taldean aritzeko?\nZer moduzkoa izan da Korearren ongietorria?\nGarrantzitsuena, nagoen taldeko lanak ongi egitea da, honek erabakiko baitu nire etorkizuna. Baina izugarrizko poza hartuko nuke.\nAstean bost aldiz joaten naiz Zubietara, 4 entrenamendu eta partidurako. Ostegunetan izaten dut jai.\nJokalari profesionalak bezala hartu gintuzten, izugarria izan zen. Korearren harrerararekin, etxean bezala sentitu ginen. Finaleko penaltia sartu ez zenuen momentuan, zer sentitu zenuen? Pena handia sentitu nuen, pena baino gehiago amorrua. Finala jolastean sekulako poza hartu nuen baina penaltia huts egitean mundua gainera erori zitzaidan. Nire taldekideengatik errukia sentitu nuen. Baina besteek ere huts egitean izugarrizko poza hartu nuen, ez baitzen niregatik bakarrik izan.\nAnekdotarik kontatzeko? Euskal selekzioarekin Murtziara joan ginenean, hotelean neska bat egoten zen top-less egiten. Gu berari begira egoten ginen. Bere gelara joatean bikinia ahaztu zitzaion, eta guk bagenekien zein zen gela, beraz eramatea pentsatu genuen. Atea jo genuenean bere mutilak iriki zigun atea, guk bikinia eman eta lotsa-lotsa eginda joan ginen.\nSAN BALENTIN EGUNA, MAITEMINDUEN EGUNA Oraindik ez gara gabonetako gehiegikeriaz errekuperatu eta beste egun handi bat heldu omen da: maiteminduen eguna. Antza denez, erromatarren garaitik datorkigun tradizio handiko ospakizuna da, baina gaur egun denda eta zentru komertzialetako egun bihurtu da. Eta behar bezala ospatzeko, maite duzun pertsonari bonboi kutxa erraldoiak, lore sortak eta merkatuko eraztun garestienak oparitu behar dizkiozu. Baina hori guztia beharrezkoa al da maitasuna adierazteko? Eta zergatik urteko egun bakar batean? Mutrikuko institutuko bi ikaslek egun hau interpretatu digute. Eta horiekin batera, hurrengo orrialdean, olerki bat. Denbora astiro pasa da azkenengoz ikusi zintudanetik. Erraz ahoska daiteke urtebete, baina ez hain erraz jasan. Askotan banandu gintuzten aurretik, noski, baina denbora laburrrean besterik ez. Agian, laster bueltatuko naiz, agian inoiz ez… “Inoiz ez” hitzak hain dira gogorrak… Jasanezinagoak egiten zaizkit entzuten ditudan bakoitzean. Oraindik gogoan ditut eskaini nizkizun azken agur hitzak, zure baitan isuritako azken malkoen irristada leuna, oparitu zenizkidan azken itsas gaineko ilunabarrak… Utzi egin behar izan zintudan, ez nuen nik aukeratu baina ez naiz damutzen. Beharbada, ondo egin dut edo, beharbada ez, nork daki… Denborak bakarrik jakingo du nire hainbat galderari erantzuna ematen. Ez pentsa ahaztu egin zaitudala; saiatu egin naiz, bai, baina beti alferrik. Gogoan dut hor igarotako momentu onenak, baita ez hain onak ere. Damu izan naiz segunduro askotan kalte egin izanagatik, zure guztia eman baitzenidan eta sarritan ez zintudan merezi bezala zaindu. Hargatik, hemen, nire bizitza berrian, ez naiz akats berdinetan eroriko. Nire pentsamenduetara azaltzen zarenean, ezin dut galdera bat baztertu: nola egongo ote zara? Erantzunik gabeko galdera, hemen ez baitzaitu inork ere ezagutzen. Eskatzen dudan bakarra zu ondo egotea da, utzi zintudan bezalaxe edo, posible bada, oraindik hobeto. Betirako egongo zara nire barrenean, ene bihotzeko Mutriku. DBH-ko ikasle bat\nAgian gutun bat horrela hastea ez da modurik tradizionalena, baina, egia esanda ez dakit nola hasi. Hainbeste ideia buruan eta adorerik ez guztia idazteko. Nola litzateke hasiera perfektu bat, “kaixo maitea” edo, “ene maiteño”…? Niretzat hori ez da perfektua. Urteak joan eta etorri, eta teknologia aurreratuak asmatutako tresna guztiak erabiltzen ditugu, mugikorra, telebista, garbigailua…Baina horiek guztiak baino garrantzitsuagoak diren hitzak falta zaizkigu, bai hitzak. Zergatik ez ote dute asmatzen “maite zaitut” hitzak duen balioa baino balio gehiago duen hitzik? Bikote guztiak, zahar eta gazte “maite zaitut” elkarri esaten hogeitalau ordutan. Bikote baten hasieran izugarrizko garrantzia du\n“maite zaitut” esateak, ene zer polita…Baina egunak joan eta etorri ohitura bihurtu da. Aita lanera doanean amari musu bat eta “maite zaitut”, amona lo kuluska bat egitera doanean aitonarengana doa eta “maite zaitut” diotso. Nire lehengusina bizkaitarrak bere mutil lagun hasi berriari “matxe zatxut”, eta nire osaba gipuzkoarrak nire izebari “maitte zaittut”, ta nire anaia makarrak bere neska lagunari “maite haut tronkexa”…Beti berdin eta berdin, eta berdin eta berdin... Aspertu egiten naiz liburu eta pelikuletan amaiera perfektua azaltzen denean, hau da, musu goxo bat eta maite zaitut berriro ere… Ez al dago beste hitzik? Te quiero, I love you, Je`t aime, Ti amo, Ich liebe dich… Konformatzen al gara maite zaitut eta puntu batekin? Ni neu ez, puntu horren ordez koma bat jarriko nuke, eta gaur hori egitea proposatzen dizut. Badakit askotan ez dizkizudala gauza polit asko esaten, lotsati samarra naizelako agian, baina orain badakizun bezala, hitz “polit” horiek guztiak ez zaizkit gustatzen, eta nahiago dut beste hainbat maitasun keinu erabili. Ez dut entzun nahi maite nauzula, nazkatu naiz! Zergatik ez beste zerbait? Nik nahiago dut zure begiradak esaten didana usaindu, edo zure barreak erakusten didana sentitu, edota zure ileak duen mugimenduak diostadana entzun, nahiago dut, bai horixe!! Baina gehien desio dudana…ai, gehien desio dudana… Zure isiltasuna da. Bai, horixe da. Arratsaldero berriketan pasatu ondoren isilik geratzen zaren une hori. Agian ez duzu nahita egiten, arnasa hartzeko bakarrik egingo duzulakoan nago, baina berdin zait, hori da gehien maite eta eskertzen dudana. Zure isiltasuna… Eskerrik asko guztiagatik: eskerrik asko maite nauzula esategatik, eskua emateagatik, barre egiteagatik, zure begiradagatik, eta eskerrik asko benetan zure isiltasunagatik. Zure isiltasuna niretzat Mozarten sinfonia bat entzutzea bezalakoa da, eta askotan melodia horrek desafinatzen duenean gustuokoago dut, errealagoa baita. Egun batzuetan isiltasunak ere desafintzen du. Ez ahaztu… noizbehinka isiltasunak ere… desafinatzen duela. Isiltasunez, Zure hatsaldia\ne-gazte Erraz asma nezake kontu polit bat zure jakinmina asetzeko modukoa, baina ez dut asmatu nahi. Erraz esan niezazuke bizitza honetan gertatu zaidan ederrena zu ezagutzea izan dela, baina ez dizut esan nahi. Erraz idatz nitzake, baita ere, hamaika hitz zure bihotzaren sakoneraino ailegatzeko, baina ez ditut idatzi nahi. Nahiago dut zeuk deskubritzea, zeu konturatzea egiten dudanaren arrazoia zeu zarenaz. Orduantxe, deskubritutakoan, konturatutakoan asetuko baitzaizu jakinmina. Orduantxe, deskubritutakoan, konturatutakoan somatuko baituzu nire bizitzan gertatu zaidan ederrena. Orduantxe, deskubritutakoan, konturatutakoan irakurriko baituzu zure bihotzerainoko bideko hitzetan. Bitartean, isilik jarraituko dut ezkutuan asmatzen isiltasunean esaten pentsamenduetan idazten.\nAINHOA eta LAIDA Neguaren bihotzean loratu zaizkigu bi larrosa gurean urtero poza heltzen zuek urteak betetzean\nANE ETA UNAI Otsailaren 24an eta 27an, 4 eta 6 urte beteko dituzuenez zorionak etxeko guztion partez.\nPATXI Zorionak aita! Urtarrilaren 23an zure urtebetetzea izan zenez zorionak eta muxu haundi bat Iraitz eta familia guztiaren partez.\nZER DA? NON DAGO? Barrenkaleko “Akitxiki”neko harrizko etxearen kanpoaldeko horman dago kokatua. Burnizko aroarekin emandako kolpeen ondorioz harria ere ondo janda du bere inguruan; kaleko eta inguruko haur eta ez hain haurren eragina “kateka” edo “ezkutaketan” jolastean. Zalditeria lotzeko erabailia zalgurdiak barrenkaleraino iristen zirenean, eta ondoren, baserritarrek herrira jaitsitako hainbait astok ere frogatu izan dute bere sendotasuna. Baziren horrelako gehiago ere, Panaderi-berri aurrean, adibidez, baina aroak galduta dituzte, nahiz eta harrian haien arrastoa gelditu den.\nMAIALEN IÑAKI KAIALDE Zorionak gure etxeko pinpirinari. Otsailaren 14an urte bat aberatsago izango zara, horregatik ematen dizugu Otsailaren 7an 10 urte haundi bete zituelako, muxu haundi bat eta besarkada muxu bana familiako guztiok. Ondo galanta aita, ama eta familia osoaren igaroko zenuelakoan eguna… Aupa gure partez. aitona!\nMUTRIKUARRAK. 1928. urtea.\nAGAPITONEKO MAESTRESAK. 1926. urtea. Mª Clara Usobiaga eta Josefa Arakistain «Etxe Txiki»\n70. zenb. Kalaputxi,\n2008 URTEKO MENDI-IRTEERAK Otsailak 23, zapatua • KAMARA MUSIKA ZIKLOA Pello Ramirez Santa Katalina komenduan, 20:00etan\nOtsailak 29, barikua • MUS TXAPELKETA Bar Puerto Tabernan, 22:00etan. Martxoak 1, zapatua • ZUHAITZ EGUNA\nMartxoak 10etik 23ra • GERNIKA SUTAN ERAKUSKETA. Zabiel kultur etxean Mutrikun estreinatuko da guda eta bakeari buruzko erakusketa hau, Gernikako Arbola sinbolo bezala hartuta eta poesia baliabide. Panelak, audiobisualak eta filmak erakusketa honetan murgiltzen lagunduko digute.\n• MARTXOAK 2 Ordunte mendilerroko Zalama mendia (Bizkaia, 1.336 m.) • APIRILAK 13 Lagran (756 m.)-Palomares (1.446 m.)-Lagran. (Araba) • MAIATZAK 18 Lizarraga-Ulantz-Irantzun-Urbasa. (Nafarroa) • EKAINAK 15 Atarratze-Madalen-Maule. (Zuberoa) • UZTAILAREN 4A, 5A ETA 6A La Sarra-Wallon aterpea-Mercadau-Panticosa. (Frantziar Pirinioa) • IRAILAK 21 Errazkin-Tuturre (1.282 m.)-Amezketa (Nafarroa) • URRIAK 12 Jaizkibelgo Itsaslabarra. (Gipuzkoa) • AZAROAK 16 Arrazola-Izpizte (1.065 m.)-Nardin-Etxeguen. (Bizkaia) • ABENDUAK 14 Ondarroa\n• Antolatzailea: BURUMENDI MENDI ELKARTEA http://www.burumendi.org Martxoak 16, domeka • GIZONAK antzezlana 19:00etan Zabiel Kultur Etxean Apirilak 5, zapatua • BERDEL EGUNA Apirilak 6, domeka • Txori kantarien eguna\nKalaputxi egiten parte hartu nahi baduzu deitu: 635 748 393\nODOLA EMATEKO EGUNAK Apirilak 11 Ekainak 20 Abuztuak 22 Urriak 10 Abenduak 19\nEgun guztiak barixaku, arratsaldeko 6etatik 8ak arte Anbulategian\nAntolatzailea: MUTRIKUKO ODOL-EMALEEN ELKARTEA\nKalaputxi 70 www


Errepide garraioa geografia | Geografía | Xuletas, chuletas para exámenes, apuntes y trabajos\nErrepide garraioa geografia\nEscrito el 5 de Agosto de 2016 en vasco con un tamaño de 5,93 KB\nIndustri deslokalizazio: globalizazio sistemaren barruan ematen den industrien aldaketari deritzo, sortutako lekutik beste toki batera; honen arrazoiak, abantailak dira, hala nola, eskulan merkeagoa eta legedi suabeagoa. Eta hau dena irabaziak gehitzeko helburuarekin-- Goi-teknologiako industria:\nPuntako aurrerapen teknikoak erabiltzen dituzten eta I+G+B inbertitzen duten industriak dira, hala nola, automatizazioak, mikro-elektronika, bio-teknologiak, telekomunikazioak.... Eta hauek parke teknologikoetan kokatuta egoten dira-- Tertziarizazio: Herrialde garatuetan ematen den hirugarren sektorearen nagusitasuna da beste bi arloekin konparatuta, ohikoa hiri handietan eta turismo hirietan-- Garapen iraunkorra: pertsonen beharrak asetzea helburu duen eredu ekonomikoa da baina baliabide naturalak behar diren bezala ustiatuz eta zainduz ondorengo belaunaldien beharrak asetzea ziurtatzeko-- Garraio azpiegitura: autobus, aireportu, metro… terminalak zein garraiobide sare desberdinek osatzen duten egitura\nEspainako industrien kokapena: Espainiako industria sektoreak oso idatzi vigorarte-- Espainiako industrien artean desoreka da nagusi, lau eremu bereiz daiteke garrantziaren arabera: 1) eremu garatuak,, Madril ta Bartzelonan. Multinazionalak bertan inbertitzen dute. Erabakiak hartzeko gunea da ta industriaren tertziarizazioa dago. 2) Hedatzen ari diren industria eskualdeak, bi zatitan banatuta: a) Ebro haraneko ingurunea ta Mediterraneo-ardatza b) Metropoliekiko koroa 3) gainbeheran dauden eremu industrialakAsturias, Kantabria, EAE daude. Krisian dauden industria-sektore helduak; Lan-merkatuaren prestakuntza erdiko edo txikia; sindikatuak errotuta ta ingurumena hondatua 4) gutxi industrializaturiko zein induzitutako eskualdeak Gaztela-Mantxa, Extremadura, Balearrak ta Kanarietan. Lehiakortasun txikia: kokapenagatik eta tamainagatik-- Ondorioak: 4 espazio hauek ondorio batzuk ekarri: populazio banaketaren desorekak, goi mailako zerbitzuen desorekak; hiritarren errenta-desoreka; hirien ekipamenduetan desoreka; garraiobide-sarearen erabilera ta hornikuntza tekniko ezberdina\nEspainako errepide sarearen iruzkina: Sarrera: Aurrean dugun mapa espanako errepide sarearena da, ta dakigu garraioak hirugarren sektorekoak direla. Ekonomian, 50tik aurrera, tertziarizazioa nabarmendu. Prozesu hori ezberdina autonomia erkidego guztietan, ta eskualdeen arteko desorekak areagotu ziren. Hirugarren sektorearen pisua handiagoa da turismo zonaldeetan ta goiz industrializatutako hirietan. Zerbitzuetan garraioak eta komunikabideak %11 suposatzen dute-- Sare hau ulertzeko, garraioak zer diren argitu behar da: pertsonak edo merkantziak mugitzeko bitartekoen multzoa da. Garraio sistemen eraikuntzan faktore ezberdinek eragina: ingurune naturala, faktore sozioekonomikoak ta prozesua historikoa. Garraio sareek aldatzen dute ingurune naturala--\nEspainiako garraio sareak, errepide sareak barne, ezaugarri hauek dituzte: banaketa irregularra, ingurune fisiko desegokian egituratu dira sare desberdinak, erliebea gorabeheratsua baita, itxura erradialeko sareak dira, ta erdigunea Madril, errepide sarea guztietan garrantzitsuena, helburua europako garraio sarean sartzea-- Garapena: errepide sarean zentratuz, esan behar dugu espainian garraio gehiena, errepidetik egiten dela. Itsas nabigazioa ere dago, ez da hainbeste erabiltzen.\nAutonomiak sortu ziren momentutik, eskumen banaketak eragina izan du: estatuak kudeatutako errepideak gutxiago dira baina trafikoa dentsitate handiagoa du. Modu hierarkikoan daude egituratuta: estatuko errepide sarea eta autonomia erkidegoetako ta diputazioko errepide sarea-- Autonomietako errepideei erreparatuz, beraien helburua estatuko sarearekin lotzea da-- Trafikoa ugalketaren ondorioz, ahalmen handiko bide zati asko eraiki dira ta baita autobideak ere-- Maparen helburua erradialtasuna gainditzea zen espainia barruko garraioa ziurtatzea ta ekonomia aldetik, europarekin ondo komunikatuta egotea. EB estatu kideetako errepideak mugetatik lotzea du asmo. Esp ta Fr arteko lehorreko komunikazioak Pirinioek mugatu ta gaur egun bi mugetatik zeharkatu bakarrik. Hau gainditzeko bi ardatz: Somporteko t Puymorenseko tunela. Por ta Esp ongi komunikatuta, Galiziatik ta beste lekutatik-- Ondorioa: hobekuntzen ondorioz, irisgarritasun tasa altua. Errepide ingurutan hiri, industria ta turismo dentsitate handienak. Hobekuntzen artea errepide azkarrak daude. Ezin da ahaztu garraioaren ingurumen arazoak. Erakundeen lehen lana autoen kutsadura murriztea ta garraio kolektibo ta trenbidea sustatzea.\nTrenbide eta errepide garraioa geografia Dsfdsf Errepide sarea Espainiaar errepide sarearen iruzkin 2


Joxe Leibar eta Olatz Freire, oiartzuarrik azkarrenak asfalto bustian : Oarsoaldeko Hitza\nJoxe Leibar eta Olatz Freire, oiartzuarrik azkarrenak asfalto bustian\nLeibarrek ordu eta laurdenean egin du Behobia-Donostia. Freirek, berriz, ordu eta erdi pasatxo bat behar izan hogei kilometroak betetzeko.\nLasterketa, Antxotik pasatzen.\nAje eguna da gaurkoa. Ez bakarrik hauteskunde batzuen ondorengo eguna delako. Behobia-Donostiaren biharamuna da, eta sailkapenari begirada patxadatsua emateko eguna da.\nFortuna Kirol Elkarteak emandako sailkapenen arabera, Joxe Leibar eta Olatz Freire oiartzuarrak izan dira gizon eta emakumerik azkarrenak. Behobia eta Donostia lotzen dituen lasterketa bukatu zuten 27.000 lagunetatik 83 izan ziren oiartzuarrak. Hemen azpian, nabarmenduta, gizon eta emakumeen podiumak. Beherago, Oiartzungo lasterkarien sailkapen osoa:\nHiru gizon azkarrenak\nJoxe Leibar Darceles: 1.15:44.\nEgoitz Izagirre Beloki: 1.19:36.\nJuan Carlos Hernandez Urbano: 1.21:36.\nHiru emakume azkarrenak\nOlatz Freire Fernandez: 1.32:36.\nAgurtzane Zubizarreta Gerendiain: 1.38:09\nAna Garcia Egido: 1.40:27.\nBulebarreko marra gurutzatu zuten oiartzuar guztien izen eta denborak ikusteko, sakatu esteka honetan.


Deialdia oinarriak/eskaera -\nKutxa Fundazioak 2010ean abian jarri zuen Kutxa Kultur Moda programaren helburua da Gipuzkoan jaio edo bizi diren eta sendotze bidean dauden diseinatzaile berri, amateur eta profesionalen hazkundea eta garapen profesionala bultzatzea.\n1. Nola bihurtu programaren parte. Izen-ematea\nDeialdia urte osoan dago zabalik, eta, beraz, edonoiz aurkez daitezke eskaerak.\nEskaera horiek modaren, enpresaren eta jasangarritasunaren arloetan adituak diren kanpoko eragileek baloratuko dituzte, 4. puntuan ezarritako hautaketa-irizpideei jarraituz.\n2. Aurkeztu beharreko dokumentazioa\nEskabide-inprimakia, behar bezala beteta, eta honako agiri hauek erantsita:\n⇒ NANaren fotokopia\n⇒ “Portfolioa” edo proiektuaren deskribapen zehatza, gehienez ere 500 hitzekoa. Honako hauek sartu behar dira bertan:\n• Deskribapena edo bilduma-lerroak\n• Irudiak eta zehaztapen teknikoak\n• Proiektuaren xede edo hartzaile izan daitekeen jendea\n• Erabili beharreko materialen deskribapena\n• Jasangarritasunarekiko konpromisoa\n• Garatutako edo garatu beharreko negozio-eredua eta -plana\nDESKARGATU HEMEN FORMULARIOA.\nFormularioa eta eskaneaturiko zirriborroak hona bidali behar dira: kutxakulturmoda@kutxa.eus\nOn line izen-ematea egin ondoren, Kutxa Kultur Moda harremanetan jarriko da aldez aurretik hautatutako diseinatzaileekin elkarrizketa pertsonala egiteko. Elkarrizketa horretara gutxienez bi jantzi fisiko eta proiektua ulertzen lagun dezaketen beste elementu batzuk ekarri beharko dituzte.\nAzkenean proiektua hautatzen bada, diseinatzaileari data zehatz bat proposatuko zaio has dadin, gehienez ere 3 hilabeteko epean, programaren martxa ez kaltetzeko.\nAzken hautapenerako honako hauek baloratuko dira:\n⇒ Jantzien akabera\n⇒ Negozio-eredua ezartzeko ahalmena (hala badagokio)\n⇒ Prestakuntzan parte hartzeko, bilerak egiteko eta enpresa eta kultura-guneetara bisitak egiteko prestasuna eta konpromisoa.\nAurkeztutako diseinatzaile bakoitzari elkarrizketa egingo zaio, eta Kutxa Kultur Modaren arduradunen aurrean beren proiektua defendatu beharko dute.\nBehin betiko hautaketa lurraldeko moda eta iraunkortasuneko adituen batzorde batek adostuko du.\n5. Datuak babestea eta konfidentzialtasuna\nDatuak babesteko eta konfidentzialtasunerako gure politikaren xehetasunak kontsulta ditzakezu hemen.\nEskaera onartzen ez bada, jakinarazten dizugu eman diguzun informazio guztia, bai paperean bai telematikoki, suntsitu eta ezabatu egingo dela deialdia ebatzi eta hilabete igaro ondoren, baldin eta ez bada espresuki eskatzen deialdia itzultzeko.\n• Programan parte hartzeko eskaerak berarekin dakar oinarri hauek onartzea.\n• Baldintzen eta oinarrien azken interpretazioa Kutxa Fundazioarena da.\n• Oinarrietako edozein betetzen ez bada, baztertu eginen da.


Igor Arzuaga eta Luis Vilen kontzertua Basalarrinan\nAitor Aspuru Saez 2012-01-26 09:43\n18:00etan apuntatzeko epea hasiko da, 18:30tan hasiko da eskupilota txapelketa.\nDrogomenpekotasun tailerraren lehen saioa.\n"Jendeak Urduñan orain dela 75 urte gertatu zena jakitea interesgarria dela uste dugu"\nAitor Aspuru Saez 2012-01-26 08:00 Aiaraldea\nLUISO LOPEZ (1960, Baranbio) urte asko eman ditu Aiaraldeko kultura sustatzen esparru ezberdinetan. Aztarna aldizkarian laguntzen eta idazten du. Nerbioigoieneko etnografia eta kultura zabalpenerako agerkari honen azken zenbakia duela gutxi atera dute.\nZenbat urte ditu Aztarnak?\nNire txoko ilunak/Mis rincones oscuros\nAitor Aspuru Saez 2012-01-25 10:56\nJames Ellroy oso egile famatua eta arrakastatsua da. Horrek ez du esan nahi, ordea, bere liburuak errazak direnik, edo publiko guztiek gustoko dituztenik. Nahiz eta idazkera zuzena eta bizkorra eduki, James Ellroy guztiz erotuta dago eta izaera hori agerian geratzen da bere testuetan. Idatzi dituen liburu guztiak hilketez eta krimenez beteta daude. Gainera, bere pertsonaia protagonistak inoiz ez dira gizaki zuzenak. Gehienetan bide okerra hartzen dute eta horren ondorioak pairatzen dituzte, onerako eta txarrerako.\nEuskal Preso Politikoen eskubideak aldarrikatzeko kontzentrazioa egingo da 20:00etan Lamuza Plazan.\nSan Blas Kukutxe Azoka\nAldai Plaza azoka esparruan:\n10:00etan Azokaren hasiera. Feriaren bendeinkapena.\nEuskal Oiloa Erakustaldia\nEdonork har dezake parte. Partehartzaileek gehienez hiruna makila aurkez ditzake. 11:30k baino lehen ekarri behar dira makilak\nUmeentzako asto gaineko ibilaldiak\nMusika giroa. Fi ta Fik eta Aretako Txistulariak\nHerri Kirolak: Harrijasotzaileak eta Aizkolariak\nKalejira zaharetxe ohitik azoka esparruraino Terencio V Txerriarekin idiekiko gurdi gainean, Laudioko Zanpantzarrekin eta segizioarekin\n13:00etan Arlotes Abesbatza.\n13:15etan Herriko Baserritarrei Maria Nieves Ainz eta Matias Gardeazabal Omenaldia\n14:00etan Txarripata XIII Gastronomi Lehiaketaren Sari Banaketa\nEuskal Dantzak: Laudioko Dantza Taldeak\n19:00etan Erromeria Fi ta Fik taldearekin\n20:00etan Terencio V. pisaketa.\nSan Blas Kukutxe azokaren baitan, Terencio V. Txerriaren Aurkezpena egingo da, goizean zehar, Merkatuan.\n‹‹ Aurrekoak 1 2 3 4 ... 546 547 548 549 550 551 552 553 ... 560 561 562 563 Hurrengoak ››


Aizarna.com :: Aizarnako kazetaria telebistan\nAizarnako kazetaria telebistan\n· Maribel Aizarnak (Aizarna, 1961) ia 26 urte daramatza kazetaritzan. Urte gehientsuenak ETB1eko albistegiak aurkezten pasatu ditu, nahiz eta horren aurretik beste zenbait zereginetan ere jardun duen. Ez du bokazioan sinesten, ongi egindako lanean baizik. Kanpoan zenbait urte egin baditu ere, Aizarnara itzuli eta han bizi da senarra eta hiru alabekin.\nLetretako zerbait ikasi nahi nuen eta aurrena zuzenbidea egitea pentsatu nuen, baina konturatu nintzen niri benetan gustatzen zitzaidana idaztea eta gauzak kontatzea zela. Azkenean horregatik aukeratu nuen kazetaritza.\nBeraz, bokazio puntua bazenuen.\nBokazioan ez dakit asko sinesten dudan. Zer duzun gustuko, hori da garrantzitsua. Nik ez diot bokazio deitzen nireari.\n25 urteren ondoren, gustuko izaten jarraitzen duen lana al da?\nGustuko izaten jarraitzen du. Ez dut esango hasierako grina hura ez dudanik, baina, egia da pika bat nekatuta ere banagoela.\nUrte hauetan zehar zer lan egin dituzu ETB barruan?\nDenetik egin izan dut. Kazetaritzako laugarren urtea egiten ari nintzela curriculuma bidali nuen oposaketak atera zirelako, azterketara deitu ninduten eta gainditu egin nuen. Lanean ari nintzela bukatu nuen laugarren urtea eta baita bosgarrena ere. Baina, noski, fakultatera joan behar nuenez, asteburuko txandan egiten nuen lan. Gogoratzen dut garai hartan ostiral gauetan egiten genuela programa bat, Plaza berri, Joxe Mari Iriondo zen zuzendaria. 1983ko apirilean hasi nintzen lanean eta ekainean hasi zen programa hau.\nOstegunetan sartzen nintzen lanera, eta ostegun haietako batean, erredakziora iritsi nintzenean esan zidaten: «Bihar programa hau aurkeztu behar duzu». Aho zabalik gelditu nintzen. Ostegun eta ostiraletan Plaza Berri-rako egiten genuen lan, eta asteburutan albistegiaz gain, garai hartako Kirolez Kirol ere egiten genuen.\nGaur egun, nolakoa da zure lanegun bat?\nGoizean goiz jeiki, gosaldu eta berehala ateratzen naiz etxetik. Autoa hartu eta Bilbora abiatzen naiz. Bidean irratia entzuten joaten naiz, modu horretan erredakziora iristerako badakit nolakoa izango den eguna, hasiera batean behintzat. Behin iritsita, editoreekin eta errealizaziokoekin bilera egiten dugu, gaiak aukeratu eta lanari ekiten diogu gogor, 14:00ak laster heltzen dira eta. Ordubete izaten dut orrazteko eta makilatzeko. Goizean zehar informazioa eskuratzen joaten naiz, kazetariekin hitz egiten dut bideoan sartu behar dutenari buruz, horren arabera albistegiko sarrerak eta titularrak egiteko.\nErlojuaren kontra lan egiteak presioa gehitzen al dio lanari?\nBai, noski. Eguerdiko albistegia egitea edo gaueko edo asteburukoa egitea desberdina da. 14:00etan, gure albistegia emititzen ari dela gauzak gertatzen ari dira oraindik. Aldiz, gaueko albistegirako gauzak gertatu dira jada. Albiste iturri gehiago izaten dugu goizez eta azken orduko gehiago; horrek, nahitaez, presaka lan egitera behartzen zaitu.\nEta ohitzen al da kazetaria presio horretara?\nBeharko ohitu! Ni beti korrika iristen naiz platora ordubiak bi minutu gutxitan. Gaur bost gutxitan iritsi naiz, lasai, eta denek harrituta begiratu naute. Oso arraroa da ni pauso normalean iristea platora.\n25 urte hauetan asko aldatuko zen kazetaritza egiteko modua ezta?\nBai, izugarri aldatu da, teletipoen makinatik hasita. Gaur egungo inpresoraren moduko makina bat zen, eta handik etengabe papel rollo bat ateratzen zen; idazteko makinaren antzeko soinua entzuten zen etengabe. Agentzietako informazioa etengabe iristen zen, orain Internet bidez jasotzen direnak. Gela txiki batean egoten zen makina hori eta urgentziazko albisteren bat iritsiz gero, halako kanpai hotsa egiten zuen makinak eta han joaten ginen guztiok arrapaladan. Bestalde, idazteko makinetan idazten genuen lehen, orain, ordenagailuan. Irudiak grabatzeko ere, bereiztuta zeuden kamera eta bobina, bi makina ziren zilbor-heste baten bidez lotuak baleude bezala. Gero asmatu zituzten zinta barruan zeramaten kamerak eta hori ere aurrerapauso handia izan zen. Bideoak editatzeko modua ere asko aldatu da. Lehen bi monitore genituen. Horietako batean sartzen zen irudi iturria eta bestean editatzen joaten ginen; oso nekeza zen. Gaur aldiz, dena toki beretik egin dezakezu: albistea idatzi, bideoa editatu, ahotsa sartu... Askoz ere aukera gehiago daude orain teknika aldetik.\nEgia al da kazetariek denetarik jakin behar dutela?\nBai, edozer gauzari buruz hitz egitea tokatzen zaio aurkezle bati. Atal jakin batean lan egiten baduzu, agian, ez duzu denetarik jakin beharrik, baina, albistegietako aurkezle batek bai. Izan ere, ekonomiaz, burtsen egoeraz edo AEBetako hipoteken gaiari buruz hitz egin beharko du aurkezleak ekonomia ezer gutxi interesatzen bazaio ere. Azken finean, zertaz ari zaren jakin behar duzu. Zeuk ez baduzu ulertzen, zer ulertuko dizu, bada, ikusleak?\nEuskarazko telebistan aintzindariak izan zineten.\nBai, ETB izan zen euskara hutsean emititzen lehena eta orduan ez zegoen euskaraz telebista egiteko eskolarik. Hasiberriok ikasi egin behar izan genuen hizkuntza erabili beharraren poderioz.\nNolabait, zeuek egin duzue eskola hori. Euskararen erabilera normalizatzeko bidea egin duzue?\nAdibide bat jartzearren: nork esaten zuen duela 20 urte garrantzitsu hitza? Inork ere ez, inportante erabiltzen zen. Gaur egun, erabili askok egiten dute baina denek dakite bere esanahia. Hitz horrekin bezala, beste mila hitzekin. Beraz, normalizazio prozesu horretan, nik uste dut zeresana izan dugula. Gauza batzuek ondo egingo genituen, beste batzuk ez hain ondo; baina uste dut nolabaiteko bidea jorratu dugula.\nGaztelerazko kazetaritzan hizkuntza jasoa erabiltzen da. Euskaraz, aldiz, ikus-entzulearengana iristeko hikuntza apalagoa erabiltzera jotzen al da?\nEz dakizu nolako borroka dudan nik gai horrekin ETBn. Izan ere, zorigaiztoz, ez dut esango gazteleraz pentsatzen dutenik, baina egia da, zenbait kazetarik eskema mentalak gaztelerazkoak dituztela. Euskara, nire ustez, askoz ere zuzenagoa da eta horretaz baliatu behar dugu. Hizkuntza bera, berez ez da ponposoa, apalagoa da eta zuzenagoa. Azken finean, kazetaritzaren helburu nagusia hori da, ahalik eta errazen eta zuzenen komunikatzea. Beraz, zertarako erabili beste hizkuntzetako zeharkako egiturak eta hitz ponposoak, geure hizkuntzan mezu hori askoz zuzenago helarazi badezakegu?\nZein da komunikabideen zeregina eta eragina gizarte batean?\nKomunikabide baten zeregina informatzea da. Noski, komunikabide bakoitzak bere prismatik begiratuko du gertakaria eta prisma horren arabera emango du albistea. Horregatik da interesgarria eta ona komunikabide asko edukitzea, gauzak ez baitira alde bakarretik ikusten.\nHori ez al dago objektibotasunarekin kontraesanean?\nBai, nolabait. Baina, horrenbeste urteren ondoren ikusi dut, ahalegina eginda ere, nekez izan zaitezkela objektibo. Esate baterako, gure albistegiari begiratuta, nik ez dut erabakitzen zein albistek irekiko duen albistegia. Editoreak erabaki du gaurko lehen albistea, adibidez, Obamaren kargu-hartzea izatea. Baina beste editore batek, agian, Gazan gertatu denarekin irekitzea erabakiko luke. Eta zein da objektiboagoa? Pertsonak gara eta subjektiboak gara. Beti egongo da subjektibitate puntua, nahiz eta ideala objektibo izatea izan. Nahiz eta gertakari bat era aseptikoan tratatu, subjektibo izan zara jada albiste hori aukeratu duzunean eta ez beste bat.\nZein ikusle motatan pentsatzen duzu idazten ari zarela?\nEz dut ikusle prototiporik. Ahalik eta ulerterrazen egiten saiatzen naiz. Beste aldean berdin-berdin egon daiteke hamabi urteko nerabe bat eta baserriko sukaldean dagoen hirurogeita hamar urteko amona, eta tartean beste asko. Orduan, denek ulertzeko moduan egiten saiatzen naiz. Egia da batzutan hitz arraroak sartu behar izaten ditugula; horrelakoetan saiatzen naiz kalean esango litzatekeen moduan idazten, badakidalako jendeak horrela ulertuko duela; baina gero zuzentzaileak esaten dizu euskara batuan beste era batera esan behar dela. Horretaz gain, gero kontuan izan behar da ez dela berdina Gipuzkoako euskara, Bizkaikoa ala Ipar Euskal Herrikoa. Ikusle mota guztiak kontuan edukita, ahalik eta jende gehiengana nola iritsi izaten dut buruan.\nEuskal Herriko historiarentzat garrantzitsu izan diren une askotaz hitz egitea tokatuko zitzaizun urte guzti hauetan. Zein da gehien ukitu zaituenetako bat?\nGauza asko izan dira, orain ez zait bat burura etortzen, ezingo nuke gauza bakar bat esan, hainbeste izan dira!\nAtzerrian ere ikusi zaitugu zenbaitetan, AEBetako hauteskundeetan adibidez. Zer nolako esperientzia izan da?\nHiru aldiz izan naiz AEBetako hauteskundeetan. Bush aita aukeratu zutenean izan nintzen aurrenekoz, duela lau urte Bush eta Kerry lehian zirenean eta azken honetan, Obamarekin. Aurtengoa aurrekoen ezberdina izan da zeharo. Jendeak Obamarengan ako sinesten du. Herritarren artean orain dagoen ilusioa eta poza bezalakorik ez dut inoiz ikusi.\nGolkoko Lehen Gerran ere izan zinen ezta?\nBai. Lanean ari nintzela eszedentzia bat eskatu nuen urtebetez Moskura joateko dena prest neukala, lo egiteko tokia eta Pushkin Institutuan tokia, bisa ukatu zidaten. Maleta ohean nuela, ezin izan nintzen hara joan. Gorvachoven garaia zen gainera, Perestroika garaia. Orduan, aldaketa baten beharrean sentitu nuen beure burua eta Madrilera korrespontsal gisa joatea eskatu nuen. Han egon nintzen ia bi urte eta erdiz , 1989ko martxotik 1991ko uda arte.\nHan nengoela tokatu zitzaidan Golkoko lehen gerra, Saddam Husseinek Kuwait inbaditu zuenekoa, eta halabeharrez hara joatea ere tokatu zitzaidan. Irakeko soldaduak Kuwaitetik atera ahala sartu ahal izan nintzen han, Kuwait osoan petrolio putzuak sutan zeudela, alde egin aurretik, irakiarrek su eman zietelako.\nJoan den urte zahar egunean ETAk atentatua egin zuen Bilboko egoitzan. Nola bizi izan zenuen une hura?\nEz nintzen han egon, jaiegunak nituen eta oporretan nintzen familiarekin. Alaba gaixorik zegoela eta, etxean gelditu ginen eta telebista bidez jakin nuen. Ezin nuen sinetsi. Lankideei berehala deitu nien zer moduz ziren-eta galdetzeko. Xabier Usabiagarekin, albistegietako nire lankidearekin, ezin izan nuen biharamuna arte hitz egin eta beste lankideek esan zidaten nola ibili zer gizarajoa. Dena gertatu zenean, Xabier eta Juan Karlos Etxeberria Donostiara bidali zituzten, albistegia handik egiteko asmoarekin. Itziar parean zirela, buelta emateko esan zieten, Bilbotik egiteko modua bazegoela esanez.\nZornotza parean autoko motorra erre zitzaien eta Xabier gizarajoa 13:45ean iritsi zen erredakziora, makilajetik pasa eta zuzenean platora. Lankideek idatzita zutena pasatu zioten eta izugarrizko lana egin zuen Xabierrek egun horretan. Badakit jendeak ehuneko berrehunean egin zuela lana. Oztopoak oztopo, betiko orduan ateratzea zen erronka eta atera zen, ondo gainera.\nZein gomendio emango zenioke kazetari hasiberri bati?\nKazetari lanbidea gustatzea, desordutan lan egiteko prest egotea eta, batez ere, gizartea informatzeko grina izatea, lehen aipatutako objektibitateari jarraituz eta zerbitzu egoki bat eman behar duela pentsatuz.\nDenerako denbora ateratzen duen emakumea\nKazetari izateaz gain, herritar, emazte eta ama ere bada Maribel Aizarna eta denerako denbora ateratzen du.\nMaribel Aizarnak badu lanetik kanpoko bizitza ere, eta ahal bezala bateratzen dituz bizitza profesioanala eta pertsonala. Telebistako aurkezle ezagunari bere ametsei, grinei eta ohiturei buruz galdeatzea,n pertsona bizia eta energiaz betea dela nabari da, bai fisikoki, baita buruz ere.\nTelebistarik ikusten al duzu?\nEz asko, egia esan, hiru alaben ama naiz eta kontuan hartu behar da nire guneko hiru ordu autoan pasatzen ditudala.\nGustuko duzun albistegietako aurkezle bat?\nEz daukat modelorik. Albistegiei dagokionez, esan behar dut gustukoago ditudala hemendik kanpo egiten diren albistegiak.\nZein da inoiz ematerik nahiko ez zenukeek albiste bat?\nHainbeste eman behar izan ditut! Oso tristea da, baina, lankide baten anaia hil zuen behin ETAk eta haren gurasoek ni entzunda jakin zuten albistea. Hori oso gogorra egin zitzaidan. Artean ez genekin gurasoek ez zekitenik. Hildako denen berri eman behar denean egiten da gogorra.\nEta gustura kontatuko zenukeen albistea?\nBeti gustatzen zait albiste onak ematea, baina proportzioan gutxi izaten dira. Badakizu, ingelesez bada esamolde bat: Good news, no news(Albiste onak, albisterik ez).\nAsteko egun bat?\nOstiral arratsaldea. Ikusten duzulako asteburua aurretik, oraindik ukitu ere egin gabe duzula.\nEta zein da zure zaletasuna?\nLandareak, lorategia, baratzea eta horrelakoak ditut gustuko.\nAitortu daitekeenik ez. Ez dakit, ez dut inoiz erre... ez dakit.\nEzta txokolatea ere?\nTxokolatea bai, tonaka! Baina ez dut biziotzat.\nZein da gau-mahaiean duzun liburua?\nAsko ditut. Azkena irakurri dudana, Cormac McArthyren The road. Aurretik Zoe Smithen Dientes blancos eta Da Vinciren biografia bat. Izugarri gustatzen zait irakurtzea. Horixe, irakurtzea izango litzateke agian nire bizioa; bizio sanoa da, ordea. Gertatu izan zait, kanpora joan eta gaizki kalkulatzea zenbat liburu behar nituen. Eta oso gaizki pasatzen dut zer irakurririk ez badut.\nGustuko film bat?\nAspaldikoa izan daiteke? Matar a un ruiseñor, Gregory Peck aktorearekin.\nPertsonaia historiko bat?\nGure historiako pertsonaia bat, baina, oso ezezaguna dena: Berengela de Navarra. Hau Antso VI.a Jakitunaren alaba zen eta halabeharrez ezkondu zuten Rikardo Lehoi-Bihotzekin, orduan Ingalaterrako errege zenarekin. Kontua da, emakume hau Ingalaterrako erregina izanik, ez zela inoiz bertara iritsi. Frantzian bizi behar izan zuen eta han hil zen. Oso pertsonaia berezia da, beti eman izan dit atentzioa.\nKirolik egiten duzu?\nMendira joatea gustatzen zait gehien.\nOlatz Prat--- Hitza egunkariak argitaratua


Aldaketak 902 zenbakien erabileran. - izarkom\nAbenduak 23.an, espainiar estatuko Kontsumitzaileen eta Erabiltzaileen Defentsarako Lege Orokorraren aldaketa argitaratu zen Estatuko Aldizkari Ofizialean, iragarri bezala, tarifikazio bereziko bezeroenganako arreta zerbitzuen zenbakien gehiegizko kostuak erabiltzaileentzat suposatzen duen arazoarekin amaitzea helburu duena.\nTarifikazio bereziko 902 zenbakiekin amaitzeko bi neurri\nAraudi berriak ez die tarifikazio bereziko lineen kostuei eragiten, konpainiek zenbaki horiek erabiltzeko dituzten aukerei baizik. Zehazki, bi aldaketa proposatzen dira enpresek aldetik linea horien erabilerak suposatzen duen gehiegikeriarekin amaitzeko.\nEnpresek ezin izango dute bezeroarenganako arreta zerbitzuetarako telefono linea finko edo mugikorreko ohiko dei batek baino kostu handiagoa suposatzen duen numeraziorik erabili. Tarifikazio bereziko zenbaki horiek bezeroenganako arreta zerbitzua ez den beste zerbitzu mota batzuetarako erabili ahal izango dituzte soilik, baina hala ere, informazio hori bera beste zenbaki finko edo mugikorreko zenbaki alternatibo baten bitartez lortzeko aukera eskaini behar diote kontsumitzaileari.\nOinarrizko zerbitzuak eskaintzen dituzten enpresen bezeroenganako arreta zerbitzuak doako zenbaki bat izan beharra du halabeharrez (900 telefonoa). Bada, arau berriak oinarrizko sektoreen kopurua handiagotu egiten du, eta horietan ez da nahikoa izango telefono finkoaren edo telefono mugikorraren kostearen baliokidea den zenbaki bat edukitzearekin, bezeroari arreta emateko doako zenbaki bat izan beharko dute . Honako hauek hartuko dira oinarrizko zerbitzu gisa:\nUra, gasa edota elektrizitatea hornitzeko enpresak.\nFinantza eta aseguru zerbitzuak.\nAire, tren edota errepideko garraioak.\nOsasuna babesteko zerbitzuak.\nSaneamendu eta hondakinak.\nTarifikazio bereziko 901 eta 902 zenbakiak existitzen jarraituko dute, baina askoz gutxiago erabiliko dira.\nFinean, 901 eta 902 zenbakiek beraien prezioa izaten jarraituko dute, baina erabilera askoz ere mugatuagoa izango da.\nGainera, zenbaki horiek erabiltzea aurrerantzean borondatezkoa izango da kontsumitzaileentzat, beti izango baitu bezeroarenganako arreta zerbitzuekin harremanetan jartzeko askoz kostu txikiagoa duten (edo doan, tarifa laua izanez gero) zenbaki finko bat edo telefono mugikor bat erabiltzeko aukera.\nSoilik enpresei eragiten dien araua.\nTarifikazio bereziko zenbaki hauei buruzko neurri berri hauek enpresei eragiten diete soilik, ez aldiz Administrazioari. Izan ere, Administrazio publikoek 901 eta 902 zenbakiak erabiltzen jarraitzen dute eta ez dute numerazio tradizionalik eskaintzen, araudiak enpresei eskatzen dieten moduan.


Slack-en arabera, bere aplikazioan egindako birmoldaketa handienaren aurrean gaude Sormenak linean\nSlack-en zaleak gara eta albiste horietako batekin iristen den bakoitzean pozik gaude eta agerian geratzen da. Oraingoan are gehiago Slack-ek bere birmoldaketa handiena agerian utzi duela jakin dugunean inoiz burutua.\nEta itxura itxuragabea dirudi, askotan lerro hauetatik pasatu izan baitzara askori hori ez zitzaien gustatzen logotipoaren birmoldaketa. baina ziur orain etxetik lan egiten dutenek ongi etorria izango da erabiltzaileen esperientzia bikainetik teletrabetatzea.\nSlack hasi da zabaldu berriro diseinatutako interfazea gehitutako hainbat eginbideekin eta Slack errazagoa eta antolatuagoa deitu dutena sortzeko diseinatuta daude. Komunikazio aldetik taldeak antolatzeko eta kudeatzeko tresna bikaina bada jada, orain are gehiago.\nA nabigazio barra berria, karpetak erortzen, elkarrizketak eta askoz gehiago antolatzeko. Karpetak tolesten dituen alboko barra berriak esan nahi du bere kanal eta berriketekin proiektu batean lanean ari bazara, atal beretik "batu" daitezkeela.\nEzaugarri berri honen urritasun bakarra bakarrik da harpidetza duten erabiltzaileen eskura. Nabigazio barra berriak bilaketa funtzioa du elkarrizketak, fitxategiak eta beste dokumentu mota batzuk bilatzeko. Goiko ezkerrean konposatzeko botoia aurkitzen dugu eta horri esker elkarrizketa edozein lekutatik abiatzea ahalbidetzen du.\nBaita ere Slack interfazearen diseinua "tarte" pixka bat gehiago sartu da elementuen artean. Askok etxetik Slack komunikazio bide gisa erabiltzen duten momentu hauetan, momentu bikaina da birmoldaketa honetarako eta dagoeneko erabiltzaileen esperientzia ona bultzatzen du.\nArtikuluaren bide osoa: Sormena linean » General » Slack-ek inoiz egindako birmoldaketa handiena agerian utzi du


IRAGAZGAIZTASUN ETA HEZETASUNEN AZTERKETA\nHezetasuna aurkitzeko bereizmen handiko kamera termografikoaren bidez, tenperaturaren aldeei buruzko grafikoa denbora errealean ikusi ahal izango dugu. Hala, eremu hezeak aurkituko ditugu, oso txikiak izanda ere.\nTresna honen bitartez, zure karabanaren/autokarabanaren eremu hezeak aztertu eta kaltetutako alderdien irudi bat bidali ahal dizugu.\nSartutako ura konpontzeko 400 euro baino gehiagoko konponketa egiten bada, azterketa DOAN/span>\n* sustapenaren prezioa.\nBastidorearen korrosioaren azterketa\nBalazten egoera, inertzia, koipea…\nInstalakuntza elektrikoaren azterketa, gailuaren burua irekitzea, egonkorgailuak, eusteko zutoinak, iragazgaitzeko eta hidratatzeko gomak, esekidura../span>\nAUTOKARABANAKO IBILGAILUAREN AZTERKETA:\nIkusteko tresnak: Eskuilen, haizetakoen eta atzerako ispiluaren egoera.\nArgiteria: laburrak, luzeak, lainoak, galiboa, atzerako martxa, larrialdikoak…/span>\nMotorea: Olioa aldatzea, iragazkia, mailen azterketak, balazta likidoa, likido hidraulikoa, haizetakoaren garbigailua, balazten hermetikotasuna, gidaritza lagundua, uhalen tentsio eta egoera…\nSegurtasuna: Balazten edo/eta danborren edo diskoen pastillak, transmisioen hauspoak, errotulak, pneumatikoen presio eta marrazkia, esekidura hidraulikoen/pneumatikoen iragazgaiztasunak, irteteko linea eta katalizagailuak finkatzea, kalkulagailuen huts-egiteen diagnostikoa, bateriaren kontrola…\nKanpoaldea: karrozeriaren egoera aztertzea eta konpontzea.\nPLG GAS INSTALAKUNTZAREN AZTERKETA\nGas zirkuituko iragazgaiztasunaren azterketa.\nBeharrezkoa bada, goma aldatzea.\nITC egiaztagiria ematea.\nNorberak erabiltzeko aisialdirako ibilgailuetan (karabanetan eta autokarabanetan) petrolio gas likidotuaren (PGL) instalazioa egiten duen enpresak honako baldintza hauek bete behar ditu: B kategoriako enpresa baimendua izan; 5 bar arterainoko instalazioak diseinatu eta aztertu; eta 600.000 eurorainoko hirugarrenen aurreko aseguru poliza izan, Karabanetako eta autokarabanetako PGLeko instalazioak arautzen dituen 919/2006 Errege Dekretuak eta ITC-ICG 10-ek xedatutakoaren arabera./span>\nAurreko elementu guztiak berrikustea\nIRAGAZGAIZTASUNEN ETA HEZETASUNEN azterketa.\nPGLren azterketa tekniko osagarria (GASaren Azterketa Teknikoa)\nESKATU ZEURE HITZORDUA\nKilometro kopurua (aukeran)\n1. Datuen arduraduna: Leioa Berri Auto S.L.\nHonako eskabidearen bidalketak ez du bermatzen adierazitako ordutegia esleitzea.\nGalderarik al duzu? Deitu edo bidali mezu bat whatsapp-ez!


Kontraesana - - Goiena.eus\nEneko Fernandez 2019-10-20 00:00\nBatzuoi egozten digute, kontraesanez beteta egonik, gure utopien bidea jarraitzen ez dutenekin zorrotzak izatea. Argi dago gizartea eraldatzeko, nagusitasun morala baino gehiago, kritika eta aldaketa txikiak onartzea eta bakoitzak bere etxean eragitea funtsezkoak direla. Egungo kontsumo eta bizi ohiturek inpaktu zuzenagoa dute, gainera, alderdi bat bozkatze hutsak edo Salvados ikusteak baino.\nEra berean, kobazuloan eta astoarekin bizi ez garenok ezin dugula ezertaz iritzirik eman iruditzen zait batzuetan, berdin kritikatu baina ezer eraldatu nahi ez duten ikasiak ugaltzen ari diren bitartean. Berez, statu quo-a onartzea joera nagusia bihurtu da, orokorrean eta salbuespen gutxi batzuekin, dagoenarekin konformatzea, eroso.\nHala ere, asteotan Kataluniaz asaldatu egin gara, hau antidemokrazia! Marka da gero, gurean nola jarraitzen dugun erabakitzeko eskubidea ez onartu, edo urtean behin aldarrikatu arren, praktikara eraman nahi ez dutenen gobernu itun bati babes zabala ematen. Hau bai kontraesana!


topic_facet:"Mekanizazioa (Heziketa Zikloa). Erdi maila" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Sistema sekuentzial programagarriak (Modulua)" topic_facet:"Lanbide Heziketa" author_facet:"Euskadi (Autonomia Erkidegoa). Hezkuntza, Unibertsitate eta Ikerketa Saila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Sistema sekuentzial programagarriak (Modulua) Proposatutako gaia: Lanbide Heziketa Egilea: Euskadi (Autonomia Erkidegoa). Hezkuntza, Unibertsitate eta Ikerketa Saila\n2 Automatizazioa eta robotika industriala (Heziketa Zikloa). Goi maila 2 Elektrizitatea eta Elektronika (Lanbide Arloa) 2 Elektrizitatea eta automatismo elektrikoak (Modulua) 2 Fabrikazio Mekanikoa (Lanbide Arloa) 2 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 2 Galdaketa eta pulbimetalurgiaren bidezko produkzioa (Heziketa Zikloa). Goi maila 2 Instalazioa eta mantenimendua (Lanbide Arloa) Lanbide Heziketa 2 Linea automatizatuen muntaia- eta mantentze-lanak (Modulua) 2 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 2 Muntaia- eta mantentze-lan elektriko/elektronikoak (Modulua) 2 Sistema automatizatuak (Modulua) Sistema sekuentzial programagarriak (Modulua) 1 Instalazio domotikoen eta automatikoen konfigurazioa (Modulua) 1 Sistema elektroteknikoak eta automatizatuak (Heziketa zikloa). Goi maila Guztiak ikusi ... gutxiago ...


Luxuzko programazioa Blues Hotsak jaialdiaren bigarren edizioan - Soraluze - Plaentxia.eus\nLuxuzko programazioa Blues Hotsak jaialdiaren bigarren edizioan\nEgoitz Unamuno 2020-11-15 16:14\nGisele Jackson kantaria.\nDatozen bi asteburuetan, Blues Hotsak Jaialdiaren bigarren edizioa ospatuko da herrian eta lau talde ariko dira bertan: Gisele Jackson & The shu shu shu's, Dama Beltzak, Travelling Brothers eta Amparo Sanchez (Amparanoia). Dagoeneko, kontzertuetarako sarrerak salgai daude Iratxo goxodendan.\nGuztira, bost musika kontzertu eta liburu aurkezpen bat eskainiko dituzte antzokian. Ubane Uzin Errabal Jazz elkarteko kide eta jaialdiaren antolatzailearen esanetan, aurtengo edizioan bluesa izango da nagusi eta programazioa "luxuzkoa" izango da: "Jaialdi hau pentsatuta dago Euskal Herri osoko zaletuak erakartzeko, eta hori dela eta, jaialdian izango ditugu nazioartean ezaguna den artista bat, Europan eta estatu mailan diharduten bi talde, euskarazko sorkuntza berezia eskaintzen duen emanaldia... Eta horiekin guztiekin batera, herriko musikariak, Musika eskolako ikasleak. Horiek ere izango dute beren lana erakusteko aukera".\nLehen asteburuan, musika beltzaren tradizioa\nGisele Jackson kantari estatubatuarrak irekiko du blues jaialdia azaroaren 21ean, arratsaldeko 18:00etan eskainiko duen soul kontzertuarekin . Nazioarteko artista ezaguna eta bere taldea Bartzelonatik helduko dira zuzenean, musika beltzaren tradizioari lotutako musika emanaldia eskaintzera.\nHurrengo egunean, azaroaren 22an, eguerdiko 13:00etan, Musika eskolako musikarien txanda izango da eta arratsaldean, berriz, 18:00etan, Estitxu Pinacho kantariak Dama Beltzak izeneko emanaldia eskainiko du, bost emakume beltz kantariren bizitzak ardatz dituena: Ella Fitzgerald, Nina Simone, Roberta Flack, Etta James eta Aretha Franklin. Euren kantak interpretatu eta Leire Cano idazleak espresuki idatzitako testuak ere errezitatuko dituzte.\nBigarren asteburuan, Travelling eta Amapro Sanchez\nTravelling Brothers taldeak abiatuko du jaialdiaren bigarren asteburua, azaroaren 28an, zapatuan, arratsaldeko 18:00etan, eskainiko duen kontzertuarekin. Leioako seikotea ezaguna da Euskal Herrian, izan ere, ibilbide luzea eta zuzeneko ikusgarria duen taldea da, bere garaian Gaztelupeko Hotsak disketxearekin lau disko grabatua eta 2015ean Europako blues talderik onenaren izendapena lortu izanaz geroztik, nazioarteko jaialdirik onenetan jotzen diharduena. Emanaldian, bluesa,\nsoula eta rock&rolla uztartzen ditu.\nJaialdiaren azken egunean, azaroaren 29an, domekan, Amparo Sanchez kantari espainiar ezagunak La niña y el lobo bere azken disko-liburu proiektua aurkeztuko du. Lehenik, Eeguerdian, 12:30ean, liburua aurkeztuko du eta arratsaldean, 18:00etan, diskoa. Lan autobiografiko horretan Sanchezek kontatzen du indarkeria matxista ardatz duen istorio "basati, urratzaile eta pertsonala". Liburuak hirugarren argitaraldia du eta oraingoan liburuari soinu banda propioa erantsi dio hamar bertsiorekin, besteak beste: Radio Futuraren Han caído los Dos, Mano Negraren Mala Vida. Los Lobosen La pistola, Armando Manzaneroren Adoro... Gainera, kontzertuan iaz argitaratu zuen Hermanas musika lana ere aurkeztuko du, latindar eta flamenko airea duena.\nSarrerak eta gonbidapenak Iratxon\nKontzertuetarako sarrerak dagoeneko salgai daude Iratxo goxodendan: 10 eurotan Jackson, Travelling eta Amparoren kontzertuetarakoak, eta 5 eurotan, Dama Beltzak ikuskizunerakoak. Eguerdiko saioetara joan ahal izateko, berriz, gonbidapena eskuratu beharko da Iratxon bertan. Aforoa mugatua izango da eta gehienez 70 ikusle sartu ahalko dira emanaldi bakoitzean.\nSoraluzetik kanpoko herritarrek udaletxera deituz (943753043) erreserbatu beharko dituzte sarrerak eta ziurtagiri bat ere jasoko dute emanaldira etorri ahal izateko.